#The Big brother#patmos . Τα "αξιοθέατα" της Πάτμου. Dont worry be happy\nΔημοσιεύθηκε : Σάββατο, 11 Ιουνίου 2022 15:42 | Γράφτηκε από τον/την #The Big brother#patmos\nΟι παρακάτω εικόνες είναι σήμερα εικόνες μέσα στην τουριστική περίοδο ΚΑΙ ΕΚΠΕΜΠΟΥΝ ΚΡΑΥΓΕΣ ΑΓΩΝΙΑΣ. Δεν διαφημίζουν το νησί μας. Κάντε κάτι χθες.\nΚΑΙ Μια συμβουλή από τον #The Big brother#patmos . Να βλέπουμε και τα άσχημα, όχι μόνο τα όμορφα και να κομπάζουμε. Λίγη ταπεινότητα χρειάζεται πΧιά .\nPARKING ΓΡΟΙΚΟΥ. Εικόνα εγκαταλειψης. Παλέτες και κλαδέματα. Ξερά χόρτα στις γαβέθες με ύψος πάνω από 1 μέτρο. Κι ένα σκάφος. Στον παραθεριστικό οικισμό Εικόνα εγκαταλειψης. Βάλτε τα πόδια στην πλάτη και τρέξτε.\nΣΤΟ ΣΗΜΕΙΟ ΠΟΥ ΓΚΡΕΜΙΣΑΝ ΤΟΥΣ ΗΜΙΥΠΟΓΕΙΟΥΣ ΚΑΔΟΥΣ ΕΧΕΙ ΦΥΤΡΩΣΕΙ ΝΤΟΜΑΤΙΑ.\nΠρωτοφανής εικόνα . Δεν έχουν αποκαταστήσει εδώ και μήνες το σημείο, μετά την απομάκρυνση των κτιστών υπόγειων κάδων απορριμμάτων αλλά και μετά την απόφαση του ΔΗΛΙΤΑΠ την 17η Σεπτεμβρίου του 2021, που λέει πως ο Δήμος Πάτμου θα το αποκαταστήσει και θα το κάνει σημείο για πάρκινγκ μοτοποδηλάτων . Προς το παρόν φύτρωσε μια ντοματιά. Μήπως να μοιράζουν τους καρπούς της στους φτωχούς;\nΟ ΠΕΡΔΙΚΑΡΗΣ ΤΟ ΜΟΝΑΔΙΚΟ ΠΟΤΑΜΙ ΤΗΣ ΠΑΤΜΟΥ ΕΓΚΑΤΑΛΕΛΕΙΜΜΕΝΟ ΚΑΙ ΕΠΙΚΙΝΔΥΝΟ\nΟ Περδικάρης ακαθάριστος από τα ξερόχορτα και επικίνδυνος. Η αντιπυρική περίοδος ξεκίνησε 1η Μαίου και ο περδικάρης μέσα στον οικιστικό ιστό είναι γεμάτος ξερόχορτα. Θα έπρεπε να είχε καθαριστεί. Να ομορφήνει.\nΠΑΛΙΑ ΧΩΜΑΤΕΡΗ ΛΙΓΟ ΠΡΙΝ ΤΟ ΧΥΤΑ ΕΛΕΟΣ πΧιά.\nΑυτή είναι η τραγικότητα της εικόνας. Μια εικόνα χίλιες λέξεις που μας λυπεί και μας θυμώνει. Διερωτόμαστε . Τελικά τι έχει προτεραιότητα σε αυτό το νησί; Μήπως κάποιοι χάσανε το μπούσουλα και αναζητούν χίμαιρες;\nΑν πάρουν φωτιά τι θα γίνει; Η τύχη δεν ευνοεί πάντα τους τολμηρούς.\nTags: ΛΙΜΑΝΙ ,\tΣΚΟΥΠΙΔΙΑ ,\tΓΡΟΙΚΟΣ ,\t#The Big brother#patmos ,\tΠΕΡΔΙΚΑΡΗΣ\n22-05-13 - #The Big brother#patmos . Περασμένα μεγαλεία. Το κούτσουρο και οι δρόμοι


Οι γονείς μου δεν τον εγκρίνουν και μου απαγόρευσαν να βγαίνω!\nΑρχική/Ψυχολογία/Teens/Οι γονείς μου δεν τον εγκρίνουν και μου απαγόρευσαν να βγαίνω! Τι να κάνω;\nΗ 18χρονη Αμαλία ρωτά\nMay 30, 2019\tTeens\nΕίμαι 18 χρόνων και είμαι με ένα παιδί 6 μήνες τώρα. Σήμερα το είπα στον μπαμπά μου και έγινε έξαλλος λέγοντας μου διάφορα για εκείνον. Η μαμά μου από την άλλη τον συμπαθούσε πάρα πολύ και τώρα μου απαγόρευσαν την έξοδο από το σπίτι για να μην τον βλέπω. Εμείς είμαστε καλά και του έχω πει αυτά που έχουν πει στον μπαμπά μου αλλά δεν ξέρω τι να κάνω…\nΚαταλαβαίνω ότι βρίσκεσαι σε μια κατάσταση που πρέπει να σε πιέζει πολύ. Από τη μια η σχέση σου που είναι στην αρχή της και στον ενθουσιασμό της και από την άλλη οι γονείς σου που εκφράζουν θυμό για αυτό το γεγονός και σου «απαγορεύουν» την έξοδο από το σπίτι.\nΔεν είναι ξεκάθαρο αν η αντίδραση του πατέρα σου έχει κάποια βάση. Αναφέρεις πως έχουν μιλήσει κάποιοι τρίτοι στον πατέρα σου για τον σύντροφό σου το οποίο σημαίνει ότι είτε είναι κάποιος από το κοντινό σου περιβάλλον είτε ζεις σε μια μικρή κοινωνία το οποίο πιθανώς κάνει τα πράγματα πιο δύσκολα κοινωνικά. Οι γονείς κάνουν αυτό που θεωρούν καλύτερο για το παιδί τους. Συχνά όμως αυτό στηρίζεται στο δικό τους σύστημα αξιών και δεν είναι στην ουσία καλό για το παιδί.\nΑρχικά να ξεκαθαρίσουμε ότι πρακτικά δεν μπορεί να σου απαγορεύσει κάποιος να βγεις από το σπίτι. Είσαι 18 χρονών και μπορείς να πράξεις αναλόγως. Είναι όμως κατανοητό ότι η όποια επιλογή κάνεις μπορεί να έχει τις ανάλογες συνέπειες. Μένεις στο σπίτι των γονιών σου και πιθανώς στηρίζεσαι οικονομικά και σε αυτούς. Έτσι η επιλογή να τους υπακούσεις και να συμβιβαστείς με τους κανόνες τους ίσως είναι πιο εύκολη προκειμένου να μην χάσεις αυτά τα βασικά. Προσπάθησε να συζητήσεις την πλευρά σου. Ξεκίνα από τη μητέρα σου που ενδεχομένως θα είναι πιο εύκολο καθώς αναφέρεις ότι συμπαθεί το αγόρι σου. Ίσως δημιουργώντας μια συμμαχία μαζί της και με την βοήθεια της να μπορέσεις να «μαλακώσεις» τον πατέρα σου και να ακούσει τις ανάγκες σου και τα συναισθήματά σου.\nΠροσπάθησε να ανεξαρτητοποιηθείς\nΌπως και να έχει, προσπάθησε να έχεις υπομονή και να υποχωρείς. Καλό θα ήταν να προσπαθήσεις να βρεις μια δουλειά και να κάνεις ένα πλάνο. Έτσι θα ανεξαρτητοποιηθείς όσο πιο σύντομα μπορείς ώστε να μην χρειάζεται να συμβιβάζεσαι αλλά και για να μην βρίσκεσαι στην δίνη των καυγάδων οι οποίοι σε φέρνουν στην θέση που χρειάζεται να υποστηρίξεις τα θέλω σου.\nΠώς να φερθείς στο αγόρι σου\nΌσον αφορά το αγόρι σου μπορείς να τον ενημερώσεις για την κατάσταση ώστε να ξέρει γιατί μπορεί να δυσκολεύεσαι ή γιατί μπορεί να μην θες να προκαλείς με πολλές εξόδους. Η συμβουλή μου είναι να μην του λες αναλυτικά όσα λέγονται μεταξύ σας στην οικογένεια αλλά να του δίνεις την γενική εικόνα.\nΕίναι πιθανό οι γονείς σου πάνω στην ένταση να που πράγματα που θα τον πληγώσουν και να δημιουργήσουν ένα κλίμα αρνητικό. Καλό θα ήταν να περιμένεις να ηρεμήσεις και εσύ η ίδια πριν μεταφέρεις τι είχε συμβεί.\nΣτην περίπτωση που καταφέρεις να βρεις σημείο επικοινωνίας με τους γονείς σου και αν συμφωνεί και το αγόρι σου θα μπορούσατε να βρεθείτε όλοι μαζί ώστε να τον γνωρίσουν και να του μιλήσουν. Έτσι πιθανώς να νιώσουν περισσότερη ασφάλεια και η κοντινή επαφή να υπερισχύσει των πληροφοριών που έχουν ακούσει από τρίτους.\nΕίμαι 17 και εκείνος 30. Οι γονείς μου δεν εγκρίνουν τη σχέση μας. Τι να κάνω;\nΟι γονείς μου δεν εγκρίνουν τη σχέση μου και μου κάνουν ψυχολογικό πόλεμο\nσχέση , σχέση γονέων-παιδιών


Μόσιαλος: Το 99% του πλανήτη θα ήθελε να είναι στην Ελλάδα – Τι να προσέξουμε με τον τουρισμό -\nΤο μήνυμα ότι «δεν υπάρχει ανησυχία για την Ελλάδα» στο εξωτερικό για τον κορωνοϊό μετέφερε ο καθηγητής Ηλίας Μόσιαλος λέγοντας χαρακτηριστικά ότι «το 99% του πλανήτη θα ήθελε να είναι τώρα στην Ελλάδα».\n– Το πρώτο πρόβλημα είναι να σου έρθουν τουρίστες που ανήκουν σε ευπαθείς ομάδες και να σου υπεροφορτώσουν το σύστημα υγείας\n– Το δεύτερο έίναι να έρθουν νεώτεροι να είναι ασυμπτωματικοί και να μεταδώσουν τον ιό σε Έλληνες μεγαλύτερης ηλικίας.\nΣτο πλαίσιο αυτό τόνισε, λοιπόν, ότι «αν οι μεγαλύτεροι σε ηλικία και όσοι είναι σε ευπαθείς ομάδες προστατευτουν, τότε το ρίσκο μπορεί να περιοριστεί. Αλλιώς θα πρέπει πάμε σε μια κατάσταση που να κρατάμε τα σύνορα κλειστά μέχρι τον Οκτώβριο μόνο εμείς στην ΕΕ».\nΜιλώντας γενικότερα για τον κορωνοϊό ο Ηλίας Μόσιαλος είπε για τη θνητότητα ότι «είναι μεταξύ 0,5% και 1,2% στο σύνολο αυτών που έχουν μολυνθεί που είναι πολύ μεγαλύτερη από την γρίπη. Το δεύτερο που μαθαμε είναι ότι υπάρχει μεγάλος αριθμός ασυμπτωματικός 40-50% των κρουσμάτων. Αυτό δεν σημαίνει ότι δεν παθαίνεις κάτι αλλά δεν εμφανίζεις συμπτώματα. Το τρίτο είναι ότι όταν περάσεις τον κορωνοϊό ένα ποσοστό μπορεί να συνεχίσει να έχει προβλήματα και μετά από 15 ημέρες και να είναι επίπονα».\nΣτην ερώτηση για το ενδεχόμενο δεύτερου κύματος ο Ηλίας Μόσιαλος απάντησε ότι «δεν ξέρουμε πότε θα υπάρξει. Αν υπάρξει οι περισσότεροι λένε ότι θα γίνει, καλό να έρθει νωρίτερα τον Σεπτέμβριο και όχι τον Δεκέμβριο γιατι τότε έχουμε περισσότερου δραστηριότητα σε εξωτερικούς χώρους που μεταδίδεται πιο δύσκολα. Το καλοκαίρι μας ευνοεί όχι για τις υψηλές θερμοκρασίες αλλά γιατί οι συναναστροφές είναι σε εξωτερικό χώρο».\nΌσον αφορά τα φάρμακα υπενθυμίσε ότι «έχουμε την ρεμντεσιβίρη που μειώνει στο 1/3 την περίοδο νοσηλείας, έχουμε και το φάρμακο που μειώνει τη θνητότητα και σε βαρειές αλλά και σε μέτριες περιπτώσεις και ανακαλύφθηκε από το πανεπιστήμιο της Οξφόρδης. Δεν είναι το φάρμακο θαύμα αλλά κάτι έχουμε πλέον».\nΕτικέτες Ηλίας Μόσιαλος, κορονοϊός, Τουρισμός


Ποια είναι η υπόθεση της ταινίας "Ride Like a Girl (2019)"; | periergos.gr\nRide Like a Girl (2019), κινηματογράφος, ποια είναι, υπόθεση ταινίας, υπόθεση ταινίας (2019), Τερέζα Πάλμερ (Teresa Palmer), Σαμ Νιλ (Sam Neill), Σάλιβαν Στάπλετον (Sullivan Stapleton), Αληθινές Ιστορίες (Βιογραφικές, Ιστορικές)\nΟι σεναριογράφοι Andrew\nΥποβλήθηκε από psilos την Τρί, 24/03/2020 - 15:25.\nΟι σεναριογράφοι Andrew Knight (Hacksaw Ridge) και Elise McCredie (Jack Irish) αναλαμβάνουν να μας διηγηθούν την αληθινή ιστορία της Michelle Payne, της πρώτης γυναίκας jockey που κέρδισε το Κύπελλο της Μελβούρνης, την μεγαλύτερη κούρσα δύο μιλίων στην ιπποδρομία. Η Michelle (Teresa Palmer) μεγάλωσε σε ένα θορυβώδες σπίτι με εννέα αδέλφια και έναν χηρευμένο πατέρα (Sam Neill) στη Βικτόρια της Αυστραλίας. Αν και την είχαν προειδοποιήσει πως ένα κορίτσι δεν πρόκειται να κερδίσει ποτέ το Κύπελλο της Μελβούρνης, η Michelle προσπάθησε πολύ σκληρά για να εισέλθει στο ανδροκρατούμενο σπόρ της ιπποδρομίας και τελικά κατάφερε αυτό που δεν περίμενε κανείς.


Never Sleep Again - Game Details - EscapeAll\nBetter than: 91.42%\nNightmare Ανακαλυψτε τι σας ενωνει και προσπαθηστε να δωσετε ενα τελος στα εφιαλτικα ονειρα σας.\nQR-Code +10 Point at Dreamlock for the 7th Competition\nΟ συμμαθητής Στέλιος την είχε ψιλιαστει. Όλοι μας είχαμε κάτι κοινό. Αλλά τι ήταν αυτό;;Ήταν η αγάπη μας για δωμάτια αληθινού τρόμου!!!Αυτό που λες ότι δε θες να το ξαναδείς μπροστά σου. Εεε αυτό είναι το never sleep again. Όποιος με ξέρει προσωπικά γνωρίζει ότι το καρδιογραφημα μου στα δωματία τρόμου ίσως είναι πιο ευθεία ακόμα κι από το αντίστοιχο στα γριφοδωματια. Εε ο Φρέντυ με δοκίμασε. Και δεν ήταν λίγες οι φορές που πετάχτηκα σαν γάτα που της πατάς την ουρά. Κι όλα αυτά χωρίς επαφή και τραμπουκισμο. Όλα δένουν αρμονικά, ήχοι, φωτισμός, acting, συγχρονισμός στο έπακρο για να αποδώσουν αυτή την ατμόσφαιρα. Οι γριφοι στον χώρο είναι κλιμακουμενοι. Ξεκινάς με κάποιους πολύ απλούς και έχει και κάνα δυο που τα χρειάζεσαι. Ειδικά στην μέση ομάδα τρόμου θα είναι σαν να βλέπουν χρωματιστά όνειρα (aka color dreams) 😛. Προσωπικά μπαίνει στα top δωμάτια τρόμου και είναι ανάμεσα σε πολλά που έχουν το 5πλασιο budget από αυτό, αλλά στην τελική μετράει πόσο καλά το τρέχει κάποιος το εκάστοτε concept.\nΥ. Γ. Λογικά το να κάτσουμε μέχρι τις 5 το πρωί να τα λέμε ήταν μεσα στο κονσεπτ του never sleep again. 😂😂😂\nΣταύρος Ζαφειράκης, 108 Reviews, Escaped, Sep 2020\n: Stelios Giannis1\nΤο Never Sleep Again το ειχα καιρο στη λιστα μου, μιας κι ειχα ακουσει πολυ καλα λογια (ξερουμε αλλωστε τα Τσουφακια και τις πολυ καλες δουλειες που κανουν), συνεπως πηγα με υψηλες προσδοκιες. Και δεν απογοητευτηκα!\nΚαταρχας, βασιζεται πανω στη γνωστη σειρα ταινιων "Ο εφιαλτης στο δρομο με τις λευκες" με τον Φρεντι Κρουγκερ ως main villain. Ενω αυτο ειναι παντα ενα ρισκο, καθως μπορει ενα δωματιο να μην αποδιδει καλα την ταινια/σειρα στην οποια "παταει", εδω δεν ισχυει αυτο. Και το κλιμα ειναι αγωνιωδες και η εμφανιση του Φρεντι πολυ πειστικη. Τα jumpscare πολυ πετυχημενα, ακομα και να μη φοβασαι γενικα, θα πεταχτεις 1-2 φορες! Τα παιδια εχουν σκεφτει κι εναν εξυπνο τροπο ωστε να τονωσουν το αισθημα του φοβου. Η ενταση ειναι αρκετες φορες στο κοκκινο και σε αυτο παιζουν πολυ σημαντικο ρολο τα οπτικουακουστικα εφε που ειναι σε υψηλο επιπεδο.\nΟι γριφοι που συναντησαμε ηταν σε πολυ καλο επιπεδο, λαμβανομενου παντα υποψη οτι παιζουμε δωματιο τρομου. Χρειαζονται παρατηρητικοτητα και συνδυαστικη σκεψη για να λυθουν και τους θεωρω μετριας δυσκολιας ως επι το πλειστον. Στο δωματιο υπαρχουν και καποιοι μηχανισμοι που δουλεψαν ρολοϊ. Επισης ο GM μας ο Στελιος, ηταν πολυ καλος με τα σωστα χιντ στα 1-2 σημεια που χρειαστηκαν.\nΕν τελει καταφεραμε και ...μειναμε ξυπνιοι και γλιτωσαμε απο τον εφιαλτη! Μετα τα λεγαμε για αρκετη ωρα με τα παιδια, για το δωματιο και οχι μονο. Παντα αλλωστε εχουμε ενδιαφερουσες συζητησεις.\nΗ συνολικη μας εμπειρια ηταν εξαιρετικη και προτεινουμε το συγκεκριμενο δωματιο σε ομαδες 3-4 ατομων ανεξαρτητως εμπειριας.\nDionisis Ktistopoulos, 190 Reviews, Escaped, Sep 2020\n: Οδυσσέας Μίχας and 4 others5\nΚαταπληκτική αναπαράσταση της ταινίας, με έντονο συναίσθημα τρόμου και αγωνίας καθ’ όλη τη διάρκεια.\nΑρκετοί γρίφοι στον αριθμό, αυξημένης δυσκολίας κυρίως λόγω ατμόσφαιρας.\nΗ καθοδήγηση καθώς και το acting είναι άρτια και προσαρμόζεται κατάλληλα με την ομάδα.\n3-4 παίκτες είναι ότι πρέπει\n1 2 … έψαξα παντού και στο γραφείο\n3 4 … δε βρίσκω τίποτα, ούτε νούμερα\n5 6 … θέλω hint, τα χω παίξει\n7 8 … τον Φρεντι να δω, θα σκιαχτώ\n9 10 … η ρίμα δεν πάει το δωμάτιο τα σπάει\nNikos Papageorgopoulos, 90 Reviews, Escaped, Sep 2020\n: Stelios Giannis and 1 others2


Οι Μάρκο Πόλο του 2020 | Με Αφορμή | Η ΚΑΘΗΜΕΡΙΝΗ\nΜΕ ΑΦΟΡΜΗ 20.03.2020\nΟ Άντι Καζαγκράντε καταδύεται σε αχαρτογράφητα νερά, προκειμένου να κινηματογραφήσει τη μυστήρια ζωή του υδάτινου κόσμου μας, και ιδιαίτερα των καρχαριών, για τους οποίους έχει πάθος από νεαρή ηλικία.\nΣτην έρημο Rub’ al Khali στο Ομάν.\nΣτους καταρράκτες Iguassu στη Βραζιλία.\nΌσο κι αν η τεχνολογία «μικραίνει» τον πλανήτη μας, η δίψα για εξερεύνηση δεν σβήνει. Συναντήσαμε δύο ανθρώπους που περνούν τη ζωή τους πηγαίνοντας εκεί που οι περισσότεροι δεν θα τολμούσαμε.\nΗ Γη, ο πέμπτος μεγαλύτερος πλανήτης στο ηλιακό μας σύστημα και ο μόνος, στο γνωστό μας σύμπαν, που φιλοξενεί ζωή, είναι ένας κόσμος διαφορετικός από κάθε άλλον. Η επιθυμία για την εξερεύνησή του είναι ταυτόσημη με την ανθρώπινη ύπαρξη. Καθώς η τεχνολογία εξελισσόταν συνεχώς, νέα μέρη κατακτιούνταν – κυριολεκτικά και μεταφορικά. Η πρόοδος στις μετακινήσεις, στον εξοπλισμό και στα μέσα επιβίωσης οδήγησε τον άνθρωπο σε απομακρυσμένα μέρη και δύσβατα σημεία, υπό τις πιο απίθανες συνθήκες. Κι ενώ ζούμε σε μια εποχή όπου οι δορυφόροι μπορούν να τραβήξουν φωτογραφίες ακόμα και από το πιο απομονωμένο μέρος του πλανήτη, δεν μπορούμε να πούμε με βεβαιότητα πως το Google Earth έχει μία πινέζα για κάθε γωνιά της Γης. Τα μυστήριά της εξακολουθούν να οδηγούν παθιασμένους εξερευνητές στα όριά τους, εκεί όπου ακόμα και μονοκύτταροι οργανισμοί δύσκολα επιβιώνουν. Η κατάκτηση της Γης υπήρξε η πιο επίπονη, πιο δύσκολη και πιο απαιτητική από κάθε άλλη ανθρώπινη εξερεύνηση.\nΕξερευνητές στη σύγχρονη εποχή\nΟι σημερινοί εξερευνητές μπορεί να μην έχουν το προνόμιο να ανακαλύψουν την Αμερική ή τις χώρες της Άπω Ανατολής, όπως ο Χριστόφορος Κολόμβος και ο Μάρκο Πόλο, έχουν όμως τη μοναδική δυνατότητα να συνδυάσουν την περιπέτεια με τη φιλανθρωπία και την οικολογία, χρησιμοποιώντας την αποστολή τους ως μια λεωφόρο για την ανάδειξη των σημαντικών περιβαλλοντικών ζητημάτων.\nΟ Άντι Καζαγκράντε (abc4explore.com) είναι εξερευνητής και κινηματογραφιστής βραβευμένος με Emmy. Προσπαθώντας να αποτυπώσει με την ψηφιακή του κάμερα τον μαγικό κόσμο της βασιλικής κόμπρας και της δολοφόνου φάλαινας, του λευκού καρχαρία και της πολικής αρκούδας, έχει αναπτύξει «ανορθόδοξες» μεθόδους κινηματογράφησης χρησιμοποιώντας υψηλή τεχνολογία.\n«Γεννήθηκα στη Νέα Υόρκη, αλλά δεν ήμουν ποτέ παιδί της πόλης, ακόμα και ως μωρό. Πάντα με έλκυε το νερό. Ήρθα πρώτη φορά σε επαφή με τον ωκεανό όταν ήμουν παιδί και πήγαμε για κολύμπι στον Κόλπο του Μεξικού. Οι παππούδες μου μετακόμισαν στη Φλόριντα – και τελικά κατέληξα να μένω κι εγώ εκεί. Η επαφή μου με τη θάλασσα γέννησε και το πάθος μου για τους καρχαρίες. Σπούδασα Βιολογία και Ψυχολογία στο κολέγιο και μετακόμισα στο Κέιπ Τάουν όταν ήμουν 22 ετών για να εργαστώ ως φωτογράφος για τον οργανισμό White Shark Trust. Πέρασα τα επόμενα τρία χρόνια σχεδόν μέσα στο νερό, προκειμένου να μελετήσω και να φωτογραφίσω καρχαρίες. Σε αυτό το διάστημα έμαθα μόνος μου πώς να κινηματογραφώ και σύντομα μου προσφέρθηκε δουλειά στο National Geographic. Και έτσι ξεκίνησε η επαγγελματική καριέρα μου στην κινηματογραφική παραγωγή. Βασικά, ήταν ένας συνδυασμός σκληρής εργασίας, πάθους και τύχης», λέει ο Άντι, που το βιογραφικό του περιλαμβάνει πλέον περισσότερα από εκατό ντοκιμαντέρ και συνεργασίες με διεθνή μέσα ενημέρωσης, όπως τα National Geographic, BBC, Discovery, ABC, NBC, CBS και Animal Planet.\nΟ Μίκαελ Στράντμπεργκ (mikaelstrandberg.com) γεννήθηκε στη Σουηδία και δηλώνει εξερευνητής εδώ και 31 χρόνια. Είναι παρακινητικός ομιλητής σε πολλά συνέδρια, κινηματογραφιστής και συγγραφέας. Έχει γυρίσει οκτώ ντοκιμαντέρ και έχει ταξιδέψει με ποδήλατο από τη Χιλή στην Αλάσκα, από τη Νέα Ζηλανδία στο Κάιρο, από τη Νορβηγία στη Νότια Αφρική, περνώντας μέσα από την έρημο Σαχάρα. Έχει διασχίσει την Παταγονία με άλογο, έχει κάνει τον γύρο της Υεμένης με καμήλα και εκείνον της Σιβηρίας με έλκηθρο με ταράνδους.\nΙθαγενής στην Παπούα Νέα Γουινέα.\nΕίναι ο πλέον κατάλληλος για να μας απαντήσει αν έχει μείνει απάτητο σημείο στον πλανήτη μας. «Ενώ το ταξίδι αποτελεί πλέον μια καλπάζουσα βιομηχανία, το γεγονός παραμένει πως, 200 μ. κάτω από την επιφάνεια της θάλασσας, ο αποκαλούμενος βαθύς ωκεανός, που αποτελεί το 95% του πλανήτη μας, παραμένει ανεξερεύνητος. Είναι η παλλόμενη καρδιά της Γης, το μεγαλύτερο και πιο ζωτικό οικοσύστημα. Το παράξενο είναι πως για το πιο σπουδαίο μέρος της Γης γνωρίζουμε ελάχιστα. Για παράδειγμα έχουμε μάθει περισσότερα για τον πλανήτη Άρη από ό,τι για τους ωκεανούς. Πριν από έναν χρόνο είχα την ευκαιρία να συμμετάσχω στη Nekton Mission (μια επιστημονική ερευνητική ομάδα που μελετά τους ωκεανούς) στις Σεϋχέλλες και ήταν κορυφαία εμπειρία, σαν να ανακάλυπτα έναν άγνωστο κόσμο. Άλλαξε την προοπτική του πως βλέπω τον πλανήτη μας».\nΕικόνες που διηγούνται ιστορίες\nΟ Μίκαελ Στράντμπεργκ έχει βρεθεί στα πιο απίθανα μέρη. Ωστόσο, ξεχωρίζει τον χρόνο που έζησε στη Γροιλανδία με τις μικρές του κόρες, για τις ανάγκες του νέου του ντοκιμαντέρ.\nΟ Άντι και ο Μίκαελ μοιράζονται το ίδιο πάθος για την περιπέτεια, την ίδια αγάπη για το οικοσύστημα και την άγρια ζωή. Γιατί όμως είναι τόσο σημαντικό για εκείνους να διηγούνται τις ανακαλύψεις τους; «Ο καλύτερος τρόπος για να δημιουργήσεις θετική κινητοποίηση για κάτι είναι η ενημέρωση. Η άβολη αλήθεια είναι πως υπάρχουν δισεκατομμύρια άνθρωποι που ποτέ δεν θα δουν τον ωκεανό και τους απίθανους θηρευτές του. Οι άνθρωποι θα ερωτεύονταν τον πλανήτη μας αν είχαν την ευκαιρία να τον δουν όπως τον βλέπω εγώ. Κι αν τον δουν με αυτόν τον τρόπο, μπορεί να ενδιαφερθούν για τη Γη και να παλέψουν για εκείνη. Αν δεν έχουν τη γνώση, δείχνουν απάθεια. Οι εικόνες είναι χίλιες λέξεις. Μπορεί να γράψεις μια υπέροχη έκθεση για το ότι κάποτε όλοι θα πεθάνουμε. Και ίσως κάποιοι σε διαβάσουν. Αλλά, αν γυρίσεις ταινία για το ίδιο θέμα, μπορεί και να αλλάξεις τον πλανήτη σε μία νύχτα. Οπότε ναι, είναι πολύ σημαντικό να διηγούμαι τις ιστορίες μου», λέει ο Άντι.\nΟ Μίκαελ συμφωνεί: «Σήμερα έχουμε τόσους τρόπους να πούμε μια ιστορία. Δημιουργώντας ένα ντοκιμαντέρ, διηγείσαι μια ιστορία για το πώς ζουν και σκέφτονται οι άνθρωποι σε άγνωστα σημεία του πλανήτη. Πιστεύω πως όσο μεγαλύτερη γνώση έχουμε, τόσο πιο ευαισθητοποιημένοι γινόμαστε. Δυστυχώς τα fake media, ο εθνικισμός και η άγνοια κάνουν αυτές τις ιστορίες πιο σημαντικές από ποτέ».\nΣτην έρημο Γουαχίμπα στο Ομάν.\nΤο να μεταφέρεις τις εικόνες που είδες και τις εμπειρίες που έζησες είναι ίσως το εύκολο κομμάτι στη ζωή ενός εξερευνητή. Ποια είναι η κινητήριος δύναμή τους; Τι είναι αυτό που τους παρακινεί για μία ακόμα κατάδυση, για ένα ακόμα επίπονο ταξίδι, για μία ακόμα περιπέτεια; Για τον Μίκαελ το πάθος και η αγάπη για το οικοσύστημά μας δεν είναι η προφανής απάντηση. «Με παρακινούν οι δύο κόρες μου, η Εύα 9 ετών και η Ντάνα 7 ετών, που είναι το κέντρο του προσωπικού μου κόσμου. Αγαπώ τον τρόπο με τον οποίο βλέπουν τα ταξίδια μας σε απομακρυσμένες περιοχές. Πρόσφατα περάσαμε έναν χρόνο στη Γροιλανδία για τις ανάγκες του νέου μου ντοκιμαντέρ «Man With A Family – A Greenlandic Adventure» (youtu.be/cuaY0AOSfRs). Αυτό με κινητοποιεί σήμερα να δείξω στις κόρες μου τον φανταστικό μας κόσμο», λέει ο Μίκαελ.\nΔεν φοβούνται πως τα τελευταία παρθένα μέρη του πλανήτη θα γεμίσουν τουρίστες βλέποντας τις εικόνες τους; Ο Μίκαελ δεν είναι τόσο απαισιόδοξος. «Εξακολουθώ να πιστεύω πως ο τουρισμός είναι τρομερά σημαντικός, παρά τις αρνητικές πλευρές του, όπως η αλλοίωση της φυσιογνωμίας μιας περιοχής. Τα οφέλη είναι περισσότερα. Ο τουρισμός χτίζει γέφυρες αλληλοκατανόησης. Ο Άντι επιβεβαιώνει: «Είναι σημαντικό να ενδυναμώσουμε τις τοπικές κοινωνίες, να τους δείξουμε πως η διατήρησή τους είναι σημαντική. Να τους ενθαρρύνουμε στην προσέγγιση, στην ιδέα πως οι πράξεις του καθενός από μας έχουν αντίκτυπο στον πλανήτη. Για παράδειγμα, περιοχές όπου συνήθιζαν να κυνηγούν σαλάχια σήμερα είναι οικοτουριστικοί προορισμοί και οι ίδιοι οι ψαράδες που συνήθιζαν να σκοτώνουν τους καρχαρίες από χόμπι μεταφέρουν τουρίστες στα λημέρια τους προκειμένου να τους δουν στο φυσικό τους τοπίο. Ακόμα και αν αυτή δεν είναι η αρχική τους αντίληψη, πρέπει να τους πείσουμε γι’ αυτό. Διαφορετικά ποτέ δεν θα πετύχει», λέει ο Άντι.


Τι να κάνετε το τελευταίο γιορτινό τριήμερο στη πόλη\nΗ μαγεία των γιορτών συνεχίζεται μέχρι και των Φώτων στις 6 Ιανουαρίου. Εμείς συγκεντρώσαμε σε ένα άρθρο ενδιαφέρουσες προτάσεις για να περάσουν όμορφα τα παιδιά (και όσοι νιώθουν παιδιά).\nΤο πρώτο Σαββατοκύριακο του Ιανουαρίου είναι και το τελευταίο γιορτινό. Για όλους εσάς που ψάχνετε να αποχαιρετήσετε όμορφα τις γιορτές με τα παιδιά σας έχουμε 6 προτάσεις που θα σας ενθουσιάσουν (οικογενειακώς). Έχετε μια τελευταία ευκαιρία να προγραμματίσετε έξοδο σε christmas mood.\nΟι Παγωμένες Περιπέτειες στη μαρίνα Φλοίσβου\nΤις φετινές γιορτές οι «Παγωμένες Περιπέτειες» είναι εδώ για να ζήσουμε την πιο αναπάντεχη εμπειρία δίπλα στη θάλασσα.\nΣτη Μαρίνα Φλοίσβου μπορείς να χαθείς σε μια μικρή «Νάρνια» γεμάτη φώτα, εκπλήξεις αλλά και πολλές δραστηριότητες για μικρούς και μεγάλους. Λαβύρινθος, παγοδρόμιο, Καρυοθραύστες είναι μόνο μερικά από όσα μπορείτε να απολαύσετε στο χριστουγεννιάτικο χωριό δίπλα στη θάλασσα. Ποιος θα περίμενε πως ο μεγαλύτερος λαβύρινθος στην Αττική θα βρίσκεται τόσο κοντά μας; Ενθουσιασμένοι και οι δύο -και λίγο παραπάνω εγώ από όσο θα έπρεπε- χαθήκαμε στον «Λαβύρινθο των Χριστουγέννων» σε μια χριστουγεννιάτικη και πιο αληθινή εκδοχή από τις σκηνές της Αλίκης στη Χώρα των Θαυμάτων. Γεμάτος εκπλήξεις σε κάθε γωνία, και το χαμόγελο στο πρόσωπο του ανηψιού μου να βρίσκεται πάντα εκεί, βρήκαμε τελικά την έξοδο για τη συνέχεια της ιδανικής γιορτινής βόλτας στα μαγαζιά που βρίσκονται κατά μήκος της Μαρίνας Φλοίσβου.\nΠήτερ Παν στο Christmas Theater (03-05 Ιανουαρίου)\nΝεράιδες, χαμένα παιδιά, εντυπωσιακές πτήσεις, μαγική σκόνη και ο κροκόδειλος του Κάπτεν Χούκ σε μια υπερπαραγωγή με 18 ηθοποιούς σκηνοθετημένη από τον μοναδικό Ζίρι Σρνετς.\nΈνα ταξίδι από τη γη των ανθρώπων στην Oνειροχώρα όπου τα παιδιά παραμένουν πάντα παιδιά. Όλα ξεκινούν όταν ένα αγόρι στο Λονδίνο που δεν μεγαλώνει ποτέ, ψάχνει να βρει τη χαμένη του σκιά και φτάνει στο παράθυρο των Nτάρλινγκ. Eκεί συναντά τρία παιδιά, τη Γουέντι και τ’ αδέλφια της Tζον και Mάικλ, και με τη βοήθεια της νεραϊδόσκονης που προσφέρει η μικροσκοπική νεραϊδούλα Tίνκερμπελ, τους μαθαίνει να πετούν. Όλοι μαζί ξεκινούν, με κατεύθυνση το δεύτερο αστέρι δεξιά, για τη Xώρα του Ποτέ. Eκεί θα αντιμετωπίσουν τον περιβόητο κακό Kάπτεν-Xουκ, που φοβάται μόνο τον κροκόδειλο που κάποτε του έφαγε το χέρι, και θα ζήσουν τη μεγαλύτερη περιπέτεια της ζωής τους. Eννοείται ότι το αγόρι με τη χαμένη σκιά είναι ο θρυλικός Πήτερ Παν.\nCirco Medrano (μέχρι 06/01)\nΤο διάσημο ιταλικό τσίρκο κάνει στάση στο Παλαιό Φάληρο με ένα υπέρ θέαμα για όλη την οικογένεια.\nΓιορτινά εργαστήρια στο Μουσείο Συναισθημάτων\nΤα εργαστήρια στο ξεκίνημα της Νέας Χρονιάς είναι αφιερωμένα στο συναίσθημα της Αγάπης και του Θυμού.\nΗ διαδραστική έκθεση «Στο Παλάτι του Θυμού!», θα είναι ανοιχτή για το κοινό κάθε μέρα μέχρι και τις 7 Ιανουαρίου 2020, προσφέροντας τη δυνατότητα στα παιδιά, στους εφήβους και στους ενήλικες που τα περιβάλλουν, να εξερευνήσουν, να επεξεργαστούν, να γνωρίσουν καλύτερα το συναίσθημα του θυμού και να ανακαλύψουν δημιουργικούς τρόπους για να αντιμετωπίζουν τη ζωτική του ενέργεια.\nΗμερομηνίες για το ελεύθερο κοινό: 2, 3, 4, 5 και 7 Ιανουαρίου 2020\nChristmas Factory και η Επέλαση των Ξωτικών (μέχρι τις 05/01)\nΟι πόρτες του χριστουγεννιάτικου χωριού θα παραμείνουν ανοιχτές μέχρι την Κυριακή (05/01) με πολλά events για μικρά και μεγάλα παιδιά.\nΤα Ξωτικά εφοδιασμένα με νέα χριστουγεννιάτικα λαμπάκια και πολύχρωμες γιρλάντες, πεντανόστιμα γλυκά και ζαχαρωτά, στολίζουν το Αρχηγείο του Άγιου Βασίλη, το σπίτι της Κυρα-Βασίλαινας καθώς και τα τέσσερα χριστουγεννιάτικα εργοστάσια και γεμίζουν τα τέσσερα θεματικά κτίρια με νέες μοναδικές δράσεις και φωτεινά καταστήματα. Με τις οδηγίες του Άγιου Βασίλη δημιουργούν δώδεκα διαφορετικά διαδραστικά εργαστήρια, ενώ η μεγαλύτερη χριστουγεννιάτικη αγορά με τριάντα διαφορετικά καταστήματα και το πιο πλούσιο food market της πόλης με 15 διαφορετικές “γωνιές γεύσης” μας περιμένουν με ζεστό κρασί, λιχουδιές και απρόσμενες γεύσεις.\nΓιορτινές εκπαιδευτικές δραστηριότητες για παιδιά 1-3 ετών και οικογένειες στο Παιδικό Μουσείο\nΤο πρώτο Σαββατοκύριακο του Ιανουαρίου ξεκινάει για τα μικρά παιδιά και τους γονείς τους με ενδιαφέρουσες δράσεις στο κλίμα των ημερών.\nΣάββατο 4 Ιανουαρίου 2020, «Πίτα από τα χεράκια μας»\nΠόσο μαλακή είναι η ζύμη; Πώς μυρίζει μια πίτα; Τι ήχο κάνει το αλάτι; Μικροί και μεγάλοι αναλαμβάνουν τον ρόλο μάγειρα, ανακαλύπτουν τον εξοπλισμό και τα υλικά που\nχρειάζονται για να παρασκευάσουν μία πίτα, ανακατεύοντας υλικά… χωρίς συνταγή.\nΚυριακή 5 Ιανουαρίου 2020, «Γιορτινή συναυλία»\nΠοιους διαφορετικούς ήχους κάνουμε με το σώμα μας; Τι άλλους ήχους μπορούμε να παραγάγουμε χρησιμοποιώντας καθημερινά αντικείμενα; Μικροί και μεγάλοι ανακαλύπτουμε ήχους και ρυθμούς σε καπάκια, μπουκάλια, κουτάλια και μουσικά όργανα … και παίζουμε την πρώτη μας γιορτινή συναυλία.


Ergatiki - Δεν θα αφήσουμε την κρίση του καπιταλισμού να θρέψει ξανά το τέρας του φασισμού\nΈνας κόσμος έτοιμος να εκραγεί\nΔεν θα αφήσουμε την κρίση του καπιταλισμού να θρέψει ξανά το τέρας του φασισμού\nΕργατική Αλληλεγγύη 19/09/2018, No 1341\n15/9, Χιλιάδες αντιφασίστες και αντιφασίστριες διαδηλώνουν στη Σταδίου\nΗ επέτειος των πέντε χρόνων από τη δολοφονία του Παύλου Φύσσα σημαδεύτηκε από τις μεγάλες αντιφασιστικές κινητοποιήσεις πανελλαδικά στις 15 και στις 18 Σεπτέμβρη. Χιλιάδες βγήκαν στους δρόμους στέλνοντας ξεκάθαρο μήνυμα ότι δεν εφησυχάζουμε ούτε λεπτό όσο οι δολοφονικές νεοναζιστικές συμμορίες όχι μόνο δεν έχουν καταδικαστεί ακόμα αλλά επιχειρούν να ανασυνταχτούν με νέες προκλήσεις.\nΗ επίθεση σε νεολαίο του ΣΥΡΙΖΑ στο Πέραμα το Σάββατο ήταν μια τέτοια πρόκληση. Γνωστός αντιφασίστας ο Βαγγέλης Παπαμιχαήλ κατευθυνόταν στη συναυλία στη μνήμη του Παύλου Φύσσα στη Δραπετσώνα όταν αντιμετώπισε νεοναζιστική ενέδρα.\nΑντίστοιχη φασιστική πρόκληση ήταν η επίθεση την Κυριακή το απόγευμα στον ξυλουργό Ασίφ Χουσεΐν στη Γκορυτσά του Ασπρόπυργου, σαν συνέχεια των χρυσαυγίτικων τραμπουκισμών στην περιοχή που παραμένουν ατιμώρητοι.\nΑυτά είναι μόνο τα πιο πρόσφατα δείγματα της λυσσαλέας προσπάθειας των φασιστών να υπογραμμίσουν την ύπαρξή τους κόντρα στην απομόνωσή τους από τη συντριπτική πλειοψηφία. Είχε προηγηθεί η επίδειξη που έκαναν στους δρόμους της Θεσσαλονίκης ως “μακεδονομάχοι” με την πολιτική κάλυψη της ΝΔ και την πρακτική κάλυψη της αστυνομίας με ευθύνη της κυβέρνησης ΣΥΡΙΖΑ.\nΟι προκλήσεις αυτές μας εξοργίζουν αλλά δεν έρχονται σαν έκπληξη. Τα πέντε χρόνια του Φύσσα συμπίπτουν με τα δέκα χρόνια της Λήμαν Μπράδερς. Η παγκόσμια καπιταλιστική κρίση που ξέσπασε όταν χρεοκόπησε εκείνη η αμερικάνικη τράπεζα χτύπησε σαν τυφώνας τις οικονομίες σε όλα τα μήκη και τα πλάτη του πλανήτη. Και δεν έχει ξεπεραστεί. Σήμερα, απειλεί όχι μόνο με έναν νέο κύκλο από χρεοκοπίες σαν αυτές που ήδη βλέπουμε στην Αργεντινή ή στην Τουρκία, αλλά και με την αποσταθεροποίηση του πολιτικού συστήματος μέσα στην καρδιά της Ευρώπης που δίνει χώρο στην ακροδεξιά.\nΑυτή είναι η πραγματική εικόνα. Βρισκόμαστε μπροστά σε σκληρές οικονομικές και πολιτικές μάχες και δεν χωράει καμιά αυταπάτη για τις διακηρύξεις Τσίπρα ότι βαδίζουμε προς την “κανονικότητα”. Το εργατικό κίνημα έχει να δώσει αγώνες ταυτόχρονα και για να πάρει πίσω όλες τις κατακτήσεις που έκλεψαν τα μνημόνια και για να απομονώσει τη φασιστική απειλή.\nΑυτή η δίδυμη προσπάθεια ξεδιπλώνεται σε όλη την Ευρώπη. Το έδειξαν οι διαδηλωτές στο Κέμνιτς, στο Λονδίνο, στη Βιέννη, στο Μιλάνο και σε αυτή τη δυναμική ήρθε να δώσει τη συμβολή του και ο δικός μας αντιφασιστικός Σεπτέμβρης.\nΗ κρίση του καπιταλισμού δεν οδηγεί αυτόματα στην άνοδο του φασισμού, η Αριστερά μπορεί να κάνει τη διαφορά. Γι' αυτό ακριβώς έχει τεράστια σημασία να αποφύγουμε τα λάθη που έγιναν στα πρώτα χρόνια της δεκαετίας του 1930, όταν επικρατούσαν οι σεχταριστικές αντιλήψεις της σταλινικής “τρίτης περιόδου”.\nΕυτυχώς έχουμε σημάδια ότι τέτοια εμπόδια ξεπερνιούνται. Στο Εργατικό Κέντρο Αθήνας, παραδείγματος χάρη, η απόφαση για στήριξη των αντιφασιστικών κινητοποιήσεων στις 15 και 18 Σεπτέμβρη πάρθηκε από όλη την αριστερά, από την ΑΝΤΑΡΣΥΑ και το ΚΚΕ μέχρι τη ΛΑΕ και τον ΣΥΡΙΖΑ. Στο πλευρό της Μάγδας Φύσσα στάθηκαν βουλευτίνες και από το ΚΚΕ όπως η Δ. Μανωλάκου και από τον ΣΥΡΙΖΑ όπως η Κ. Κούνεβα. Στο Σύνταγμα ξεδιπλώθηκε πάνω στην εξέδρα μια αντιφασιστική βεντάλια από τους αντιστασιακούς του ΣΦΕΑ μέχρι την κοινότητα ΛΟΑΤΚΙ+ περνώντας από συνδικαλιστές, εκπροσώπους προσφύγων και μεταναστών και δημοτικούς συμβούλους όλων των τάσεων.\nΑυτά είναι ενθαρρυντικά μηνύματα και έτσι θα συνεχίσουμε. Η διεθνής συνάντηση που οργανώνει η ΚΕΕΡΦΑ στην πανελλαδική συνέλευσή της στις 13 Οκτώβρη θα φέρει αντίστοιχες εικόνες από τις άλλες χώρες. Όσο πιο μαζικά και ενωτικά χτίζουμε το αντιφασιστικό κίνημα, τόσο πιο πολύ χώρο ανοίγουμε για τη δράση του εργατικού κινήματος σε όλα τα μέτωπα. Ο αντικαπιταλισμός γίνεται πιο δυνατός όταν μπαίνει μπροστά και ενώνει την εργατική τάξη ενάντια στη φασιστική απειλή. Έτσι θα φτάσουμε στη γνήσια εργατική έξοδο από την κρίση του καπιταλισμού με τη σοσιαλιστική ανατροπή του.\nO Βαγγέλης Παπαμιχαήλ (αριστερά) και ο Ασίφ Χουσεΐν (δεξιά)\nΈνας κόσμος έτοιμος να εκραγεί Διέξοδος με αντικαπιταλιστική εναλλακτική Χρειαζόμαστε σκληρή ταξική απάντηση Μετά τις Ευρωεκλογές: Να οργανώσουμε από τώρα τις επόμενες μάχες\nΤεύχος 1378 Τεύχος 1377 Τεύχος 1376 Τεύχος 1375 Τεύχος 1374 Τεύχος 1373 Τεύχος 1372 Τεύχος 1371 Τεύχος 1370 Τεύχος 1369 Τεύχος 1368 Τεύχος 1367 Τεύχος 1366 Τεύχος 1365 Τεύχος 1364 Τεύχος 1363 Τεύχος 1362 Τεύχος 1361 Τεύχος 1360 Τεύχος 1359 Τεύχος 1358 Τεύχος 1357 Τεύχος 1356 Τεύχος 1355


Έλεν ΝτεΤζένερις: Στο πλευρό της η σύντροφός της, Πόρσια Ντε Ρόσι | LOOKmag\nΗ Έλεν ΝτεΤζένερις και η σύντροφός της © EPA/NINA PROMMER\nΓια την κριτική που δέχεται η Έλεν ΝτεΤζένερις και τη στήριξη των φίλων της, μίλησε η σύντροφος της παρουσιάστριας, Πόρσια Ντε Ρόσι.\nΤους φίλους που στέκονται στο πλευρό της Έλεν Ντε Τζένερις στο κύμα κριτικής που δέχεται το τελευταίο χρονικό διάστημα για τη συμπεριφορά της απέναντι στους συνεργάτες της, ευχαρίστησε η σύντροφός της, Πόρσια Ντε Ρόσι.\nΗ απολογία της Έλεν Ντε Τζένερις\n«Από την πρώτη ημέρα του σόου, στην πρώτη συνάντηση που κάναμε είπα πως το "Ellen DeGeneres Show" θα είναι ένα μέρος ευτυχίας, κανείς δεν θα υψώνει τον τόνο της φωνής του και όλοι θα αντιμετωπίζονται με σεβασμό.\n»Προφανώς, κάτι έχει αλλάξει και είμαι απογοητευμένη που ανακαλύπτω πως τα πράγματα δεν ήταν έτσι. Και γι’ αυτό, λυπάμαι. Όποιος με γνωρίζει, ξέρει ότι αυτό αντιπροσωπεύει το αντίθετο απ’ αυτό που ελπίζω και θέλω να είναι το σόου».


Φον ντερ Λάιεν για sofagate: Ένιωσα πληγωμένη ως γυναίκα και ως Ευρωπαία | Anatropi News\nΦον ντερ Λάιεν για sofagate: Ένιωσα πληγωμένη ως γυναίκα και ως Ευρωπαία\nΗ προέδρος της Κομισιόν τοποθετήθηκε για πρώτη φορά δημόσια, με αφορμή το περίφημο «Sofagate», το περιστατικό που τη βρήκε να παρακολουθεί όρθια τους Σαρλ Μισέλ και Ταγίπ Ερντογάν να κάθονται πρώτοι για να συζητήσουν, χωρίς να της προσφέρουν θέση, κατά την πρόσφατη επίσκεψη της αντιπροσωπείας της ΕΕ στην Άγκυρα.\n«Είμαι η πρώτη γυναίκα Πρόεδρος της Ευρωπαϊκής Επιτροπής και έτσι περίμενα να μου φερθούν στο ταξίδι στην Τουρκία, σαν Πρόεδρο της Επιτροπής. Δεν μπορώ να βρω δικαιολογία και πρέπει να συμπεράνω ότι αυτό που συνέβη, συνέβη επειδή είμαι γυναίκα. Αλήθεια, θα συνέβαινε αυτό αν φορούσα κοστούμι και γραβάτα;» είπε η φον ντερ Λάιεν στο Ευρωπαϊκό Κοινοβούλιο, στη συζήτηση για την Τουρκία.\n«Ένιωσα πληγωμένη ως γυναίκα και ως Ευρωπαία, καθώς αυτό αφορά τις αξίες που αποτελούν τη βάση της Ένωσής μας και δείχνει πόσα πρέπει να κάνουμε ακόμη, για να διασφαλίσουμε ότι οι γυναίκες αντιμετωπίζονται με ισότητα απέναντι στους άντρες» πρόσθεσε.\nΚαι συνέχισε: «Πρέπει να διασφαλίσουμε πως αυτές οι ιστορίες θα γίνουν, επίσης, γνωστές! Στην Άγκυρα επανέλαβα τις βαθιές ανησυχίες μου για την αποχώρηση της Τουρκίας από τη Σύμβαση της Κωνσταντινούπολης (για τη βία κατά των γυναικών). Αυτό είναι ένα τρομακτικό σήμα κινδύνου.\nΩστόσο, για να γίνουμε αξιόπιστοι, πρέπει επίσης να δράσουμε στο σπίτι μας. Αρκετές χώρες της ΕΕ δεν την έχουν ακόμη επικυρώσει. Κάποιοι σκέφτονται να σταματήσουν. Αυτό δεν είναι αποδεκτό. Θα καταθέσουμε νομοθεσία για την πρόληψη και την καταπολέμηση της βίας κατά των γυναικών και των παιδιών, τόσο online όσο και offline.\nΓιατί πρέπει να διασφαλίσουμε ότι οι γυναίκες και τα κορίτσια προστατεύονται επαρκώς στην Ευρώπη. Εξάλλου, όπως είπε η αντιπρόεδρος των ΗΠΑ, Κάμαλα Χάρις στον ΟΗΕ: το καθεστώς των γυναικών είναι το καθεστώς της δημοκρατίας.»\nPrevious ArticleΠού θα γίνουν rapid tests τη Μ. Τρίτη\nNext Article Ανατροπή με τη στρατιωτική θητεία – Ποιοι θα κάνουν 9μηνο και ποιοι 12 μήνες


Αστική Ευθύνη Πολιτικού Μηχανικού - TE-TRUST\nΣτη σύγχρονη κοινωνία και ιδιαίτερα με την εξέλιξη της τεχνολογίας, ο άνθρωπος έχει καταφέρνει να δημιουργήσει σημαντικά επιτεύγματα. Ένα επάγγελμα που γνωρίζει μεγάλη άνθιση είναι αυτό του Πολιτικού Μηχανικού. Οι επαγγελματίες μηχανικοί έχουν καταφέρει να κάνουν πραγματικότητα τα όνειρα πολλών ανθρώπων. Χτίζουν τα θεμέλια μιας ολόκληρης κοινωνίας ενώ παράλληλα φέρουν τεράστια ευθύνη για τη σωστή και ασφαλή δόμηση αυτής.\nΩστόσο, όπως σε κάθε επάγγελμα, έτσι και σε αυτό του πολιτικού μηχανικού, μπορούν να συμβούν γεγονότα που δεν είχαν προβλεφθεί. Μπορούν να συμβούν γεγονότα που ενδέχεται να διαταράξουν την επιχειρηματική δραστηριότητα των μηχανικών. Για το λόγο αυτό, υπάρχει η ασφάλιση Αστικής Ευθύνης Πολιτικού Μηχανικού που εξασφαλίζει την προστασία των συμφερόντων των μηχανικών σε τέτοιες περιπτώσεις.\nΗ Ασφάλιση Επαγγελματικής Ευθύνης κρίνεται απαραίτητη και εφαρμόζεται σε όλες τις σύγχρονες χώρες του κόσμου. Το ισχύον θεσμικό πλαίσιο της Ευρωπαϊκής Ένωσης με γνώμονα την Προστασία του Καταναλωτή επιβάλλει στα κράτη – μέλη την Ελεύθερη Παροχή Υπηρεσιών και την προστασία του Ανταγωνισμού.\nΌλους τους Επαγγελματίες Μηχανικούς που προσφέρουν υπηρεσίες Μελέτης, Επίβλεψης, Τεχνικού Συμβούλου και από λάθος ή παράλειψή τους μπορεί να προκληθούν υλικές ζημιές, σωματικές βλάβες / θάνατος και αντίστοιχες οικονομικές ζημιές προς Τρίτους.\nΤι καλύπτει ένα Ασφαλιστήριο Συμβόλαιο Αστικής ευθύνης Πολιτικού Μηχανικού;\nΤο Ασφαλιστήριο Συμβόλαιο Αστικής Ευθύνης, κατά κύριο λόγο, παρέχει κάλυψη Αστικής Ευθύνης για αποζημιώσεις που αφορούν υλικές ζημιές, σωματική βλάβη, θάνατο, άμεση ή έμμεση χρηματική απώλεια, ηθική βλάβη κλπ, που προκύπτουν από λάθος ή παράλειψη κατά την άσκηση του επαγγέλματος του πολιτικού μηχανικού (Μελέτη, Επίβλεψη, κλπ). Συμπεριλαμβάνεται, επίσης, η κάλυψη Νομικής Προστασίας, όπως τα έξοδα υπεράσπισης ανεξάρτητα από το αν είναι βάσιμες οι κατηγορίες. Και φυσικά νομικές – δικαστικές δαπάνες εφόσον η υπόθεση διευθετηθεί εξωδικαστικά ή δικαστικά. Η Ασφάλεια Αστικής ευθύνης περιλαμβάνει επίσης την πιθανή αποζημίωση που απαιτείται σε περίπτωση που χαθεί η αγωγή.\nΗ ασφάλιση Αστικής Ευθύνης επαγγελματία προστατεύει την επαγγελματική σας δραστηριότητα, την επιχείρησή σας και εξασφαλίζει τη βιωσιμότητα αυτής. Στην επαγγελματική ζωή κάθε επαγγελματία, υπάρχουν περιπτώσεις που καλούμαστε να προστατέψουμε τα συμφέροντά μας και να προνοήσουμε για το μέλλον της επαγγελματικής μας καριέρας. Συνεπώς πρέπει με κάθε τρόπο να διασφαλίζουμε τόσο την επαγγελματική μας σταδιοδρομία που με κόπο έχουμε κατακτήσει, όσο και την φήμη μας ως επαγγελματίες.\nΣτην σύγχρονη κοινωνία που ζούμε και με καθεστώτα που αλλάζουν συνεχώς, κρίνεται απαραίτητο να δώσουμε την πρέπουσα βαρύτητα σε ό,τι αφορά την ασφάλεια και τη βιωσιμότητα μιας επιχείρησης. Σε ένα οικονομικό – επιχειρηματικό περιβάλλον που βιώνει συνεχείς αλλαγές και δυσκολεύει η Ασφάλιση της Επαγγελματικής Ευθύνης δεν είναι «πολυτέλεια» αλλά «επένδυση».\nΠοιο ασφαλιστήριο Αστικής Ευθύνης ταιριάζει για μένα;\nΔιαφορετικές επιχειρήσεις καθώς και επαγγέλματα έχουν επίσης διαφορετικές ανάγκες. Έτσι, θα είναι σημαντικό να λάβετε τη συμβουλή ενός ειδικού στον ασφαλιστικό τομέα, προκειμένου να γνωρίζετε εάν θα χρειαστείτε πραγματικά ένα συμβόλαιο, τι είδους περιστάσεις θα καλύπτονται από το συμβόλαιο σας, πόσο μεγάλες πρέπει να είναι και άλλες βασικές πληροφορίες σχετικά με το σχέδιο πολιτικής. Η TE-TRUST Α.Ε μπορεί να παρέχει στον πελάτη προτάσεις, απόψεις και συμβουλές σχετικά με το ιδανικό ασφαλιστικό πρόγραμμα και τη διαθέσιμη κάλυψη.\nΗ TE-TRUST Α.Ε κατανοεί πλήρως τη σημασία της επαγγελματικής σας περιουσίας και είναι στη διάθεση σας ώστε να σας παρέχει ολοκληρωμένες υπηρεσίες προκειμένου να νιώσετε ασφάλεια και σιγουριά κοντά μας.


Έκφραση Έκθεση Β' τεύχος (Ενιαίου Λυκείου) :: Αφήγηση\nΟι εξόριστοι από τον Πολυκράτη Σάμιοι φτάνουν στη Σπάρτη, για να ζητήσουν βοήθεια "καί καταστάντες επί τους άρχοντας έλεγον πολλά, οία κάρτα δεόμενοι"· στο μακρύ τους λόγο, οι Λάκωνες απαντούν πως την αρχή του την ξέχασαν και το τέλος του δεν το κατάλαβαν. Στη δεύτερη παράσταση τους οι Σάμιοι είναι σύντομοι· κρατούν ένα σακί στα χέρια τους και λένε: το σακί χρειάζεται αλεύρι. Όμως οι Σπαρτιάτες παρατηρούν πως η λέξη σακί είναι περιττή, αφού οι Σάμιοι το κρατούν στα χέρια τους και τους το δείχνουν. Θα έφτανε να πουν: χρειάζεται αλεύρι.\n(Ηροδότου Ιστορία: Εισαγωγή-μετάφραση, σχόλια Δ. Ν. Μαρωνίτη)\nΌπως φαίνεται και από το διπλανό ανέκδοτο, το οποίο διηγείται ο Ηρόδοτος οι Σπαρτιάτες ήταν ονομαστοί για τη λακωνικότητά τους, δηλαδή για την ικανότητά τους να εκφράζονται με συντομία και συγχρόνως με ευστοχία. Μπορείτε να συσχετίσετε αυτή την ικανότητα των Σπαρτιατών με όσα γνωρίζετε γενικότερα για τα ήθη τους και τον τρόπο της ζωής τους; Σε ποιες περιστάσεις της καθημερινής μας ζωής είναι απαραίτητη η λακωνικότητα και πότε αντίθετα επιβάλλεται η αναλυτική έκφραση στον προφορικό ή στο γραπτό λόγο; Αν δέχεστε ότι η λακωνικότητα είναι αρετή και ότι το "λακωνίζειν εστί φιλοσοφείν", προσπαθήστε να το υποστηρίξετε με τα κατάλληλα επιχειρήματα. Νομίζετε ότι η λακωνικότητα είναι συνήθως συνάρτηση της εσωστρέφειας και ότι αποτελεί φραγμό στην ανθρώπινη επικοινωνία;


Ελάτε να μιλήσουμε για ειλικρίνεια - MamaMia.gr\nΕλάτε να μιλήσουμε για ειλικρίνεια\n«Θεία Ιουλία, γιατί έχεις μουστάκι σαν τον θείο Παύλο;»!!! Όταν μιλάμε για ειλικρίνεια βλέπουμε πως τα μικρά παιδιά αγαπούν την αλήθεια σε τέτοι βαθμό που ... φτάνει τα όρια της αγένειας! Πώς γίνεται καθώς μεγαλώνει να είναι και πιο έντονη η τάση του να υπεκφεύγει και να λέει ψέματα; Μπορούμε να κάνουμε κάτι γι'αυτό;\nΗ ειλικρίνεια να επιβραβεύεται. Μπορεί οι γονείς να κατσαδιάζουμε πιο εύκολα απ' ότι επαινούμε, όμως την ειλικρίνεια πρέπει να την επιβραβεύουμε με καλά λόγια και αγκαλιά. Με αυτό τον τρόπο το παιδί αποκτά αυτοπεποίθηση και ενισχύεται η καλή του συμπεριφορά.\n«Καλύτερα να μασάς, παρά να μιλάς». Έχετε ακούσει να λένε «αν δεν έχεις κάτι καλό να πεις, τότε μη πεις τίποτα απολύτως». Δεν χρειάζεται να καταφεύγουμε στο ψέμα, καλύτερα να αποφύγουμε να πούμε κάτι και να βρούμε κάτι για το οποίο μπορούμε να εκφραστούμε θετικά και με ειλικρίνεια.\nΗ σκληρή αλήθεια. Το σωστό υπερισχύει της προσπάθειας να προστατεύσουμε τα συναισθήματα κάποιου που έχει κάνει λάθος. Το λάθος είναι πάντα λάθος. Μάθετε τα παιδιά σας να υποστηρίζουν αυτό που θεωρούν σωστό και δίκαιο.\nΓίνε το παράδειγμα. Δεν θέλετε το παιδί σας να σας ακούσει να λέτε ψέματα ή να φέρεστε με υποκρισία, τα μάτια και τα αυτιά του μικρού παιδιού καταγράφουν με κάθε λεπτομέρεια ό, τι και να κάνετε. Ας κάνετε λοιπόν το σωστό.\n«Μην καθοδηγείτε τον μάρτυρα». Μερικές φορές μπορεί να το κάνετε σαν πείραμα, καλύτερα όμως να αποφεύγετε να δώσετε στο παιδί την ευκαιρία να σας πει ψέματα. Αν για παράδειγμα η κόρη σας ρίξει γάλα στον καναπέ, μην την ρωτήσετε «Εσύ έριξες γάλα στον καναπέ;» αυτό θα την κάνει να πιστέψει πως μπορεί να «τη γλυτώσει» και να ρίξει το φταίξιμο αλλού. Απλά ζητείστε της να καθαρίσει.\nΑλήθεια ή θάρρος. Είναι αναπόφευκτο: το παιδί θα σας πει ψέματα και εσείς θα το ανακαλύψετε. Είναι σημαντικό όμως το παιδί να γνωρίζει για τις συνέπειες των πράξεων του, πως ακολουθεί τιμωρία για την ανεπιθύμητη συμπεριφορά χωρίς πιθανότητα διαφυγής. Γι' αυτό ας μάθει πως δεν αξίζει να λέει ψέματα.\nΔιορθώστε το λάθος. Αν πιάσετε το παιδί σας να λέει ψέματα, γίνετε δάσκαλος για λίγο και βοηθείστε το να επανορθώσει. Συζητείστε πόσο προτιμότερο θα ήταν να μιλούσε ή να αντιδρούσε με ευθύτητα και ειλικρίνεια.\nΚρατήστε τον λόγο σας. Είναι το ίσως το πιο σημαντικό στοιχείο του δυνατού χαρακτήρα: η ικανότητα να μένει κάποιος πιστός στην υπόσχεση του. Μάθετε το παιδί σας να κρατά τον λόγο του και όταν τον δίνει να μην τον παίρνει πίσω.\nΤα δικά σου δικά σου, τα δικά του δικά του. Δεν είναι σωστό να δανείζεται ένα π.χ. παιχνίδι και να μην το δίνει πίσω. Γιατί αυτό το παιχνίδι ανήκει σε άλλο παιδί. Είναι θαυμάσιο να μοιράζεσαι με τους φίλους τα παιχνίδια σου, όμως όταν μας δανείζουν κάτι το επιστρέφουμε. Εκτιμούμε έτσι και ό, τι μας ανήκει αλλά και ό, τι ανήκει στους γύρω μας.\nΦρόντισε να έχεις φίλους ειλικρινείς. Αν οι φίλοι του παιδιού λένε ψέματα και κάνουν ζαβολιές το ίδιο κατά συνέπεια θα κάνει και το παιδί σας. Καλύτερα λοιπόν οι φίλοι του να είναι έντιμοι, ειλικρινείς και ακέραιοι. Φροντίστε να είναι ανοιχτές οι κεραίες σας για τους φίλους που λένε ή είναι επιρρεπείς στο ψέμα και είναι κακό παράδειγμα για το παιδί σας.\nMore in this category: « Παιδί 4-5 ετών: Ορόσημα ανάπτυξης Πέντε συμβουλές για σωστή διαπαιδαγώγηση »\nFRUITS & HUGS - Η παιδική σειρά ΚΟΡΡΕΣ


Αναβάλλονται όλες οι εκδηλώσεις στη Γλυφάδα λόγω διασποράς του κορονοϊου - Attica Coast.gr\nΑρχική News Αναβάλλονται όλες οι εκδηλώσεις στη Γλυφάδα λόγω διασποράς του κορονοϊου\nΣτο ομορφότερο και πληρέστερο πάρκο Καλλισθενικής Γυμναστικής στην Ελλάδα, που βρίσκεται στη Γλυφάδα , στο τέλος της οδού Ελευθέρου Ανθρώπου, επρόκειτο να πραγματοποιηθούν το ερχόμενο Σαββατοκύριακο 24-25 Ιουλίου, αγώνες Καλλισθενικής Γυμναστικής «Greek Calisthenics & Street Workout Championship 2021», μια συνδιοργάνωση της εταιρείας αθλητικών γεγονότων «Calistar Super Games», του «School of Calisthenics», της Παγκόσμιας Ομοσπονδίας Καλλισθενικής Γυμναστικής WSWCF και του Δήμου Γλυφάδας.\nΔυστυχώς, οι αγώνες αναβάλλονται, λόγω των ειδικών συνθηκών που έχουν διαμορφωθεί με την επικίνδυνη διασπορά του κορονοϊού και της μετάλλαξης Δ. Για τον ίδιο λόγο, άλλωστε, δεν πραγματοποιείται summer camp, ούτε θα γίνουν οι πολιτιστικές εκδηλώσεις που ετοίμαζε ο Δήμος Γλυφάδας για το καλοκαιρινό Φεστιβάλ που αποτελεί πλέον θεσμό στην πόλη μας. Μπροστά στο πολυτιμότερο αγαθό, που είναι η Υγεία, όλα έρχονται δεύτερα.\nΗ Δημοτική Αρχή αναμένει τα επιδημιολογικά στοιχεία του Σεπτεμβρίου, από τα οποία και θα κριθεί εάν θα είναι εφικτή η πραγματοποίηση εκδηλώσεων στις αρχές του φθινοπώρου.\nαγώνες Καλλισθενικής Γυμναστικής\nΠροηγούμενο άρθρο“Θα” επανέλθουν οι πλήρεις εφημερίες στις ορθοπεδικές κλινικές του Ασκληπιείου Βούλας, λέει στη Βουλή ο Αν. Υπουργός Υγείας. Δεν δεσμεύτηκε για χρονοδιάγραμμα. Έντονη πίεση από την Αντιπολίτευση. Καίρια ερώτηση του Γ. Μουζάλα\nΕπόμενο άρθροΚατ’ οίκον εμβολιασμοί με το μονοδοσικό εμβόλιο της J&J από το Δήμο Ηλιούπολης


Tromopolis… Αιώνες Μπροστά | Lagrimas de oro\nTromopolis… Αιώνες Μπροστά\nTags: Γκάζι, Θέατρο, Χυτήριο, Primus inter pares, Tromopolis\nΤι: Tromopolis… αιώνες τώρα\nΠου: Θέατρο Χυτήριο, Ιερά Οδός 44, Γκάζι.\nΠοιών: Βαγγέλη Νάση, Νίκου Ιωαννίδη.\nΠοιοί: Γ. Χρυσοστόμου, Θ. Ανδρούτσου, Μ. Κωνσταντινίδου, Ν. Ιωαννίδης.\nΠόσο: εντάξει, το ξέρουμε ότι το θέατρο είναι «ακριβό σπορ».\nΕπιτέλους, μια θεατρική παράσταση με νεανική ματιά, γεμάτη ενέργεια, ζωντάνια και ουσία. Στη σκηνή παρουσιάζεται ένας άψογος συνδυασμός από φουτουριστικές αναφορές στη μελλοντική κοινωνία και τους προβληματισμούς που πηγάζουν από το σήμερα. Η κυβερνητική εταιρεία Primus inter pares καθορίζει τις ζωές όλων των «ίσων». Οι εικόνες από το Μετρόπολις δένουν αρμονικά με τα ταξίδια της Οδύσσειας του Διαστήματος και τον καταιγισμό των Τσοπάνα Rave. Καμιά δεκαριά σκετσάκια συνοψίζουν μια τυπική μέρα στο ίσως όχι και τόσο μακρινό μέλλον. Οι ήρωες είναι χαρακτήρες από το σήμερα.. το χθες.. και το αύριο: ένας κοντοπίθαρος σχιστομάτης από τα Σφακιά φυλάει τον Άγνωστο Στρατιώτη, μια χήρα αποφασίζει να πετάξει τα μαύρα, δυο εθισμένοι καπνιστές αναζητούν απεγνωσμένα ένα τσιγάρο σε μια αποστειρωμένη κοινωνία. Ενδεχομένως όλα να έχουν ξαναειπωθεί. Άλλοτε πιο ξέγνοιαστα και ανάλαφρα, άλλοτε πιο μελαγχολικά και απαισιόδοξα. Κάθε φορά όμως είναι αλλιώς. Κι αυτή τη φορά είναι στο τώρα. Σε μια πραγματικότητα που είναι τόσο αντιφατική όσο και η ξαφνική εναλλαγή ανάμεσα στη σιωπή και την εκκωφαντική κραυγή, ανάμεσα στο χαμόγελο και το δάκρυ. Αφορά τα όσα διαδραματίζονται γύρω μας: τους μετανάστες, το Θεό, τον πολιτισμό, την κρίση. Ίσως η πιο διασκεδαστική και παιδευτική παράσταση που παίζεται στο τώρα στην Αθήνα. Συνιστάται ανεπιφύλακτα σε όσους έχουν χιούμορ αλλά και σε όσους το ψάχνουν εναγωνίως. Με την ελπίδα να βγούμε όλοι κάποια στιγμή από αυτή τη μόνιμη «μεταβατική κατάσταση».\n0 Responses to “Tromopolis… Αιώνες Μπροστά”\n« Waiting for the ‘The King Of Limbs’\nNotorious… Η ιστορία ως πρόσχημα »


Κεφαλο-κλειδώματα: Αβραμόπουλος πρωθυπουργός. Στα άκρα η σύγκρουση Βενιζέλου-Σαμαρά για το αντιρατσιστικό!\nΗ κεντρική ιδέα που διαρρέεται από την Ιπποκράτους θέλει αλλαγή πρωθυπουργού και ανάληψη της σκυτάλης από τον Αβραμόπουλο-χωρίς να έχει ερωτηθεί για την ώρα ο υπ. Εξωτερικών.\nΟ αρχηγός του ΠΑΣΟΚ έγινε αποδέκτης της οργής των Αμερικανών αλλά και των Ευρωπαίων Σοσιαλιστών για την απροθυμία της κυβέρνησης να αντιμετωπίσει τις προκλήσεις της Χρυσής Αυγής.\nΜάλιστα η απόσυρση του αντιρατσιστικού νομοσχεδίου απειλεί και το κοινό ελληνοισραηλινό υπουργικό συμβούλιο (G2G) μια και ο Νετανιάρχου που περίμενε να έχει τεθεί ήδη εκτός νόμου η Χρυσή Αυγή, δυσκολεύεται να βρει ελεύθερη ημερομηνία για το ταξίδι Σαμαρά στο Ισραήλ μέσα στον Ιούνιο!\nΟσο αφορά τις σχέσεις με το Ισραήλ, καθόλου τυχαία δεν θα βρεθεί εκεί σε λίγες μέρες ο Αβραμόπουλος, ο οποίος διατηρεί πολύ καλές σχέσεις και με την Ουάσινγκτον.\nΗ παρουσία του Αβραμόπουλου στην ηγεσία της κυβέρνησης θα εξασφάλιζε στον Βενιζέλο μακροημέρευση και άλλοθι στον Πάστορα. Οσο για τον Σαμαρά το σενάριο είναι να μεταπηδήσει στην Προεδρία της Δημοκρατίας μην έχοντας υποστεί τη φθορά που έρχεται, ειδικά σε περίπτωση που, όπως όλα δείχνουν, η Μέρκελ έλθει δεύτερη στις γερμανικές εκλογές!\nΓια την Χρυσή Αυγή τώρα, δεν είναι λίγοι εκείνοι που εκτιμούν πως αν τεθεί εκτός νόμου δεν θα έχει πρόσβαση στα κρατικοδίαιτα ΜΜΕ-ειδικά στα μικρότερα κανάλια που ζουν από τις κρατικές διαφημίσεις και εύκολα θα κλείνανε αν παρανομούσαν.\nΕτσι θα κατέληγε ένα κόμμα του περιθωρίου, ειδικά εαν είχαμε κυβερνήσεις οι οποίες δεν θα επέλεγαν ακραίες μορφές διακυβέρνησης οι οποίες είναι βούτυρο στο ψωμί της Χρυσής Αυγής μια και οι εθισμένοι στην καταστολή πολίτες αντιδρούν σαν τον Σκύλο του Παυλώφ (plus μαζοζισμό) ζητώντας περισσότερη καταστολή και τρόμο στα οποία επενδύουν ο Μιχαλολιάκος και η παρέα του.\nΒΕΝΙΖΕΛΟΣ>ΝΑΙ ΣΤΟ ΑΝΤΙΡΑΤΣΙΣΤΙΚΟ ΝΟΜΟΣΧΕΔΙΟ!\nΩς επιβεβαίωση του παραπάνω ρεπορτάζ και η έκτακτη διαρροή των θέσεων του ΠΑΣΟΚ για το αντιρατσιστικό που αναρτήθηκε πριν λίγο στην ιστοσελίδα του ΒΗΜΑτος.\nΑπαντήσεις σε επτά ερωτήματα που αφορούν στην αναγκαιότητα του αντιρατσιστικού νομοσχεδίου δίνει το ΠαΣοΚ, λίγα 24ωρα πριν ασχοληθούν με το θέμα οι αρχηγοί των τριών κομμάτων που στηρίζουν την κυβέρνηση, σε συνάντησή τους τη Δευτέρα.\nΣύμφωνα με το ΠαΣοΚ:\nΥπάρχει ανάγκη για ένα ειδικό αντιρατσιστικό νομοθέτημα;\nΗ απάντηση είναι αναμφισβήτητα ναι. Προστίθεται ότι «στην Ελλάδα παρατηρείται το τελευταίο διάστημα ραγδαία αύξηση βίαιων εγκλημάτων που έχουν ρατσιστικά κίνητρα. Αυτές οι βίαιες συμπεριφορές πρέπει να αντιμετωπιστούν με τις κατάλληλες αποτρεπτικές ποινικές κυρώσεις. Ανάλογες κυρώσεις πρέπει επίσης να προβλέπονται και για όσους δηλητηριάζουν με τον δημόσιο ρατσιστικό λόγο τους την κοινωνική συμβίωση σε βαθμό τόσο σοβαρό, ώστε να εγκυμονείται άμεσος κίνδυνος για τη δημόσια τάξη και τα έννομα αγαθά των συνανθρώπων μας, όπως η ζωή, η τιμή και η περιουσία τους».\nΤονίζεται δε, ότι «το νομοσχέδιο καλύπτει επίσης την υποχρέωση της χώρας να συντονίσουμε το βήμα μας με τη νομοθεσία της ΕΕ, η οποία έχει ως αντικείμενο την καταπολέμηση ορισμένων μορφών και εκδηλώσεων ρατσισμού και ξενοφοβίας μέσω του ποινικού δικαίου. Ταυτόχρονα, απαντά και στην ανάγκη να βελτιώσουμε την ισχύουσα αντιρατσιστική νομοθεσία».\nΘίγουν οι διατάξεις του νομοσχεδίου την ελευθερία του λόγου;\n«Καθένας είναι και παραμένει ελεύθερος να πιστεύει και να αισθάνεται ό,τι θέλει, ακόμη και να μισεί οποιονδήποτε θέλει, για οποιονδήποτε λόγο. Αυτό που απαγορεύεται με τον νόμο αυτόν είναι η δημόσια προτροπή σε βιαιοπραγίες ή η πρόκληση μίσους, σε βάρος άλλων συνανθρώπων μας και λόγω της διαφορετικής τους φυλής, χρώματος, θρησκείας, εθνικής ή εθνοτικής καταγωγής ή σεξουαλικού προσανατολισμού τους. Οι περιορισμοί που τίθενται στην ελευθερία του λόγου είναι επιτρεπτοί από την άποψη των θεμελιωδών δικαιωμάτων, όπως έχει αποδεχτεί και η Επιστημονική Υπηρεσία της Βουλής, η Εθνική Επιτροπή Ανθρωπίνων Δικαιωμάτων αλλά και το Ευρωπαϊκό Δικαστήριο Ανθρωπίνων Δικαιωμάτων, κρίνοντας νομοθεσίες, όπως η γαλλική που είναι πολύ πιο αυστηρές από τη δική μας».\nΗ ποινικοποίηση της άρνησης των εγκλημάτων πολέμου, γενοκτονίας και κατά της ανθρωπότητας δεν πλήττει την ελευθερία του Τύπου ή της επιστημονικής έρευνας;\n«Κατά κανένα τρόπο. Οποιοσδήποτε πολίτης και ερευνητής έχει δικαίωμα να έχει και να δημοσιοποιεί την άποψή του για τέτοιες ενέργειες, ακόμη και να αρνείται ότι έλαβαν χώρα. Μόνο όταν η άρνηση ή ο μηδενισμός της σημασίας των πράξεων αυτών στρέφεται κατά ομάδας προσώπων λόγω φυλής, χρώματος, θρησκείας, εθνικής ή εθνοτικής καταγωγής ή σεξουαλικού προσανατολισμού τους και επιπλέον γίνεται κατά τρόπο που μπορεί να διεγείρει σε βιαιοπραγίες ή μίσος, επιβάλλεται ποινική κύρωση».\nΤο νομοσχέδιο έχει στόχο ή ηρωοποιεί τη Χρυσή Αυγή;\n«Οι ποινικού περιεχομένου διατάξεις του νομοσχεδίου, όπως άλλωστε και όλη η ποινική μας νομοθεσία, δεν έχουν ως αποδέκτη κανένα κόμμα ή άλλη ένωση προσώπων ή νομικό πρόσωπο, αλλά μόνο φυσικά πρόσωπα. Εάν, ωστόσο, τα φυσικά αυτά πρόσωπα υποπέσουν σε εγκλήματα που επισύρουν ως παρεπόμενη κύρωση τη στέρηση πολιτικών δικαιωμάτων, τότε, εφόσον η κύρωση αυτή επιβληθεί, τα πρόσωπα αυτά δεν θα μπορούν να συμμετέχουν σε εκλογές ή θα εκπίπτουν από τα πολιτικά τους αξιώματα, όπως συμβαίνει και σε μια πλειάδα αδικημάτων που δεν έχουν καμία σχέση με τον ρατσισμό, αλλά θεωρούνται επαρκώς σοβαρά».\nΈχουν βάση οι ισχυρισμοί του ΚΚΕ ότι «ενσωματώνει απόφαση της ΕΕ που αποτελεί προπομπό για κατασταλτικά μέτρα ενάντια στους πιο συνεπείς αντίπαλους της φασιστικής και ρατσιστικής ιδεολογίας»;\n«Προφανώς το θέμα αφορά μόνο την καταπολέμηση εκδηλώσεων ρατσισμού και ξενοφοβίας, όπως αναφέρει και ο τίτλος του νομοσχεδίου και αυτό είναι το αντικείμενο και της απόφασης- πλαίσιο της ΕΕ. Αυτά που λέει το ΚΚΕ δεν αφορούν το ΠΑΣΟΚ ούτε το υπό συζήτηση νομοσχέδιο. Σε κάθε περίπτωση, δεν ποινικοποιούνται ιδεολογίες, ακόμα και οι πιο ακραίες ή αντισυστημικές ούτε και οι πιο αποκρουστικές. Ποινικοποιείται η προτροπή σε βιαιοπραγίες ή μίσος με ρατσιστικό περιεχόμενο, συμπεριφορά παρεμφερής με τη διέγερση, την πρόκληση και την προσφορά σε τέλεση εγκλήματος. Και αυτό δεν είναι καινούριο στη χώρα μας».\nΙσχύουν τα επιχειρήματα της ΝΔ; Τι δεν καλύπτει η υφιστάμενη νομοθεσία;\n«Ο ισχύων αντιρατσιστικός νόμος, ο Ν. 927/1979, ψηφίστηκε σε μια διαφορετική εποχή από τη σημερινή. Στη σημερινή του μορφή δεν καλύπτει παρά μόνο τις διακρίσεις λόγω φυλής, εθνικής καταγωγής και θρησκεύματος. Η απόφαση- πλαίσιο της ΕΕ απαγορεύει επιπλέον τις διακρίσεις λόγω εθνοτικής καταγωγής, γενεαλογικών καταβολών και χρώματος. Η πρόταση νόμου καλύπτει αυτές τις απαιτήσεις της απόφασης- πλαίσιο και παράλληλα επεκτείνει την απαγόρευση διακρίσεων και στη βάση του σεξουαλικού προσανατολισμού.\n» Επίσης, η πρόταση νόμου ποινικοποιεί και την πρόκληση ή διέγερση σε πράξεις φθοράς κατά πραγμάτων που χρησιμοποιούνται κυρίως από τις παραπάνω ομάδες ή πρόσωπα, κατά τρόπο που μπορεί να εκθέσει σε κίνδυνο τη δημόσια τάξη. Επιβάλλονται έτσι κυρώσεις σε εκείνους που π.χ. επιδιώκουν τη βεβήλωση μνημείων ή νεκροταφείων.\n» Επίσης, η πρόταση νόμου καλύπτει την απαίτηση της απόφασης- πλαίσιο για ποινικοποίηση της άρνησης των εγκλημάτων γενοκτονίας, των εγκλημάτων πολέμου και των εγκλημάτων κατά της ανθρωπότητας, υπό την προϋπόθεση, ωστόσο, η σχετική πράξη να στρέφεται κατά ομάδας προσώπων που προσδιορίζεται με βάση τη φυλή, το χρώμα, τη θρησκεία, την εθνική ή εθνοτική καταγωγή ή τον σεξουαλικό προσανατολισμό, κατά τρόπο που μπορεί να διεγείρει σε βιαιοπραγίες ή μίσος κατά μιας τέτοιας ομάδας ή μέλους της.\n» Επομένως, η πρόταση νόμου δεν συνεπάγεται τη θέσπιση ενός ιδιώνυμου αδικήματος που αποτελεί παραβίαση της ελευθερίας του λόγου, όπως αβάσιμα ισχυρίζεται η ΝΔ. Απεναντίας, προβλέπει σοβαρές ασφαλιστικές δικλείδες για να αποφευχθεί το ενδεχόμενο υπέρμετρου περιορισμού της ελευθερίας αυτής. Τέτοιες προβλέψεις λείπουν από την ισχύουσα νομοθεσία. Ίσως αυτή η έλλειψη να εξηγεί εν μέρει την αχρησία των σχετικών διατάξεων, που έτυχαν έως σήμερα ελάχιστης εφαρμογής.\n» Η απόφαση- πλαίσιο της ΕΕ περιλαμβάνει ρυθμίσεις που δεν υπάρχουν ούτε κατά διάνοια στον ισχύοντα νόμο όπως εκείνες που θεσπίζουν την υπό όρους ευθύνη των νομικών προσώπων και προβλέπουν την επιβολή κυρώσεων σε αυτά.\n» Η πρόταση νόμου, ωστόσο, καλύπτει και άλλα κενά της ισχύουσας νομοθεσίας:\n» 1. Προβλέπει συγκεκριμένο αυξημένο πλαίσιο ποινής επί συνδρομής της επιβαρυντικής περίστασης του ρατσιστικού κινήτρου, την απαγόρευση μετατροπής και αναστολής της στερητικής της ελευθερίας ποινής, καθώς και την επιβολή στην περίπτωση αυτή της παρεπόμενης ποινής της αποστέρησης πολιτικών δικαιωμάτων. Θεσπίζει έτσι τις αναγκαίες, αποτρεπτικές και ανάλογες κυρώσεις που απαιτούνται για την περιστολή του φαινομένου των ρατσιστικών εγκλημάτων.\n» 2. Θεσπίζει ως επιβαρυντική περίσταση και ως πειθαρχικό αδίκημα την τέλεση της πράξης από δημόσιο λειτουργό ή υπάλληλο κατά την άσκηση των ανατεθειμένων σε αυτούς καθηκόντων ή από βουλευτή ή ευρωβουλευτή, ώστε να προστατευθεί η ακεραιότητα του πολιτικού συστήματος και των δημοσίων υπηρεσιών και βεβαίως σε αναλογία με την αυξημένη επικινδυνότητα της πράξης όταν τελείται από πρόσωπα που έχουν κύρος και επιρροή λόγω του αξιώματός τους.\n» 3. Προβλέπει κώλυμα διορισμού στο δημόσιο και τους ΟΤΑ για όσους καταδικάζονται για αδικήματα τελούμενα με ρατσιστικό κίνητρο.\n» 4. Περιλαμβάνει πλέγμα ρυθμίσεων για την αποτελεσματική παρέμβαση της δικαιοσύνης και την εμπέδωση του δικαιώματος δικαστικής προστασίας και ακρόασης: προστασία των θυμάτων μέσω της παροχής πρόσβασης σε αστυνομία και δικαιοσύνη, αυτεπάγγελτη δίωξη των εγκλημάτων, απαλλαγή από την καταβολή παραβόλου πολιτικής αγωγής, παροχή νομικής βοήθειας στα θύματα, προστασία από την απέλαση θυμάτων ή μαρτύρων περιστατικών ρατσιστικής βίας.\n» Οι ισχυρισμοί στελεχών της ΝΔ ότι το υφιστάμενο πλαίσιο καλύπτει το 90% του προτεινόμενου νομοσχεδίου δεν είναι επομένως αληθείς», επισημαίνει το ΠΑΣΟΚ.\nΜε την προστασία των θυμάτων από απέλαση ανοίγει ο δρόμος για καταχρηστικές καταγγελίες ώστε τα υποτιθέμενα θύματα να πάρουν άδεια διαμονής;\n«Η άδεια διαμονής δίνεται από τις αρμόδιες αρχές, μετά από αίτημα του εισαγγελέα. Δεν την παίρνουν αυτόματα οι καταγγέλλοντες. Αν κάποιος ισχυρίζεται ότι μπορεί να διωχθεί και να καταδικαστεί η ρατσιστική βία χωρίς να υπάρχουν μάρτυρες, μάλλον υπηρετεί άλλες σκοπιμότητες.\nΣε κάθε περίπτωση το ΠΑΣΟΚ θέλει να επεκτείνει την προστασία από απέλαση σε όλους όσους ο εισαγγελέας κρίνει ότι είναι ουσιώδεις μάρτυρες για σοβαρά αδικήματα. Με αυτό τον τρόπο καταπολεμούμε (μαζί με τη ρατσιστική βία) και όλη τη σοβαρή εγκληματικότητα στην οποία εμπλέκονται αλλοδαποί (ως θύματα αλλά και ως θύτες)» τονίζει.\nΑναρτήθηκε από ΚΑΠΕΤΑΝ ΚΕΦΑΛΟΣ στις Παρασκευή, Μαΐου 24, 2013\nΔΕΝ ΤΟ ΕΚΑΝΑ ΕΓΩ ... Τ' ΟΡΚΙΖΟΜΑΙ ..!!! - ΠΟΛΥ ΚΑΛ...\nΣτρος-Καν: Η Ελλάδα δεν έχει πρόβλημα χρέους.........


«ΣΤΟΝ ΚΑΘΕΝΑ ΤΟ ΔΙΚΟ ΤΟΥ» του Έλιο Πέτρι\nαπό τον Γιάνη Ν. Γκακίδης\nΣε μια κωμόπολη της Σικελίας ένας φαρμακοποιός, ο Μάνο δέχεται απειλές για τη ζωή του μέσω ανωνύμων επιστολών. Όταν μια μέρα βρίσκεται για κυνήγι με τον φίλο του τον γιατρό Ρόσιο, θα δολοφονηθεί τόσο ο ίδιος, όσο και ο φίλος του. Η εξωσυζυγική ερωτική δραστηριότητα του Μάνο θα κατευθύνει τις αστυνομικές έρευνες σε έγκλημα ζηλοτυπίας. Σύντομα όμως και με τη συνδρομή ενός καθηγητή του Λαουράνο, θα αποδειχθεί πως τα πράγματα είναι πολύπλοκα και το νήμα της αναζήτησης των δολοφόνων οδηγεί σε παράξενα μονοπάτια. Ο Πέτρι γύρισε το 1968 μια ταινία, η απαρχή της οποίας δείχνει για ένα συνηθισμένο θρίλερ, το οποίο στην πορεία αποκλίνει από τα εγνωσμένα, κλίνοντας περισσότερο σε πολιτικό θρίλερ. Αυτό με τη σειρά του γίνεται το όχημα για σχόλιο και καταγγελία της διαπλεκόμενης εξουσίας. Μια εξουσία που διαπλέκεται, συναλλασσόμενη με το παρακράτος της μαφίας, ενώ δεν αφήνεται αλώβητη και η εκκλησιαστική εξουσία. Και όλα τούτα φαίνεται να έχουν επιρροή από την περιρρέουσα ατμόσφαιρα της έντονα πολιτικοποιημένης δεκαετίας του 1960, όχι μόνο της Ιταλίας, αλλά της Ευρώπης και του κόσμου μας συνολικότερα. Ωστόσο η αφηγηματική διαδρομή της ιστορίας οδηγεί σε μονοπάτια με ερωτήματα λεπτής ισορροπίας και συχνά αμφίδρομης πορείας. Τα απειλητικά γράμματα προς τον Μάνο δεν είναι παρά μανούβρες αποπροσανατολισμού, καθότι ο στόχος ήταν ο φίλος του ο Ρόσιο, όπως αποδεικνύεται με την δραματουργική εξέλιξη του στόρι. Ο Ρόσιο είχε εμπλακεί σε έναν γάμο, παρά τη θέληση της νύφης. Μέσα από την εξωσυζυγική δραστηριότητα-ζωή του, βρέθηκε απέναντι σε έναν αντίζηλο που, ήταν βουλευτής. Στην προσπάθειά του να αντιμετωπίσει, έναν ισχυρό άνδρα για τα δεδομένα της επαρχίας, ανακαλύπτει την μεμπτή πολιτική συμπεριφορά του, όπου κυριαρχούν διαπλοκή και διαφθορά. Έτσι ο Ρόσιο μετατρέπεται σε πολιτικό στόχο. Ο Μάνο έχει εμπλακεί σε έναν γάμο συμφερόντων και δεν ακουμπά τη γυναίκα, παρά αναζητά την ερωτική θαλπωρή σε άλλες γυναίκες. Ο Μάνο τελικά δεν είναι παρά μια παράπλευρη απώλεια της εγκληματικής δράσης της εξουσίας. Η Λουίζα, η χήρα του Ρόσιο, προϋπήρξε ερωμένη του εξαδέλφου της και δικηγόρου που, διερευνά την υπόθεση της διπλής δολοφονίας. Ο μόνος έξω από το διαπροσωπικό και κοινωνικό αλισβερίσι είναι ο Λαουράνο, ένας αριστερός καθηγητής με αρκετή δόση αθωότητας, απέναντι στην οργανωμένη εξουσία. Βέβαια από ένα σημείο και μετά ενδίδει κι αυτός στις επιταγές της ερωτικής συγκυρίας, χωρίς βέβαια να αποκλίνει από τον διττό στόχο του, πολιτικό και προσωπικό. Βλέπουμε τελικά πως, υπάρχει μια λεπτή ισορροπία ανάμεσα στο πολιτικό και ο προσωπικό, το δημόσιο και το ιδιωτικό. Όλοι οι χαρακτήρες στις πράξεις τους έχουν κίνητρο προσωπικό, αλλά και πολιτικό. Δεν διευκρινίζεται ποιο ήταν συνέπεια του άλλου. Ή καλύτερα ποιο έχει βαρύνουσα θέση σε σχέση με το άλλο. Θα επεδίωκε ο Ρόσιο να ξεσκεπάσει τη διαφθορά του βουλευτή, αν δεν απειλείτο απ’ αυτόν σε προσωπικό επίπεδο; Θα προέβαινε ο Λαουράνα στην αναζήτηση της αλήθειας και της δικαιοσύνης, αν δεν γοητευόταν από την Λουίζα; Η επιμονή του Λαουράνα στην αναζήτηση της αλήθειας φθάνει στα όρια της αφελούς αυτοθυσίας. Ο δικηγόρος και ξάδελφος της Λουίζα, θα προέβαινε σε εγκληματική ενέργεια ικανοποιώντας τις ανάγκες της διαπλεκόμενης εξουσίας, αν δεν ήταν ερωτευμένος με την Λουίζα; Με μια γρήγορη ματιά, βλέπουμε πως το πολιτικό και το προσωπικό, αν δεν ταυτίζονται, τουλάχιστον χρειάζεται το ένα τη συνδρομή του άλλου. Η πολιτική δεν είναι μια γενική και αφηρημένη έννοια, αλλά χρειάζεται την προσωπική εμπλοκή.\nΕκείνο όμως που, ως κατακλείδα έρχεται στο τέλος της ταινίας και μάλιστα με εξαιρετικό τρόπο, με τη δύναμη των εικόνων και όχι του λόγου. Με μια γαμήλια τελετή ο Πέτρι καταδεικνύει τη διαπλοκή και διαφθορά της εξουσίας, πολιτικής και εκκλησιαστικής. Αναδεικνύει τη σπουδαιότητα της προσωπικής εμπλοκής ακόμη και στο πολιτικό γίγνεσθαι. Στη δε παλάντζα ανάμεσα σε συναισθήματα και συμφέρον, ανάμεσα σε ιδιοτέλεια και δημόσιο συμφέρον, δείχνει να γέρνει η πλευρά της ιδιοτέλειας. Στην αφηγηματική πορεία ο Πέτρι χρησιμοποιεί το δηκτικό χιούμορ για να σχολιάσει. Η μουσική του Λουίς Ενρίκε Μακάλοφ εξαιρετική. Οι ρυθμοί αφήγησης ελαφρώς ράθυμοι με τις πληροφορίες σε στάγδην ροή, αλλά σκόπιμα, για να μελετήσει ο θεατής όχι μόνον τα ωραία κάδρα, αλλά και τους χαρακτήρες όπου, από τις γκριμάτσες και τα άλλοτε καρφωμένα και άλλοτε μετέωρα βλέμματα, συντελείται ένα είδος ψυχογραφήματος. Στους χαρακτήρες έχουμε, στον αντίποδα του κυνικού και διεφθαρμένου πολιτικού του συστήματος εξουσίας, τον αφελή και σχεδόν ανιδιοτελή αριστερό, με τις όποιες ενστάσεις, να υπερασπίζεται την πολιτική του ουμανισμού, έστω και διαμέσου του κόμματος. Ο Πέτρι δεν αναφέρει καν την λέξη μαφία, εντούτοις τα υπονοούμενα και τα συμφραζόμενά τους, οδηγούν εκεί. Ως προς τον σχολιασμό της κοινωνικοπολιτικής πραγματικότητας της Ιταλίας σε αντιδιαστολή με τις ΗΠΑ, οι βόμβες σκάνε στο Παλέρμο χωρίς πρόκληση ανησυχίας, όχι μακριά από την λογική του Τέξας. «Οι φανισμένοι έχουν εξομολόγους, οι αμερικάνοι ψυχαναλυτές». «Μ΄ αρέσει η Σικελία, όταν δεν έχει σικελούς». Στην ερμηνευτική συνδρομή ο εξαιρετικός Τζιαν-Μαρία Βολοντέ, η απαστράπτουσα Ειρήνη Παππά, ο κυνικός Γκαμπριέλε Φερτζέτι, κ.α.


Αεροπορικά από Παρίσι Μπωβαί για Σικάγο Μίντγουεϊ από 531 € | Skyscanner\nΑεροπορικά από Παρίσι Μπωβαί για Σικάγο Μίντγουεϊ\nΣτοιχεία πτήσης Παρίσι Μπωβαί για Σικάγο Μίντγουεϊ\nΠοια είναι η καλύτερη τιμή για μετ' επιστροφής πτήση από Παρίσι Μπωβαί προς Σικάγο Μίντγουεϊ;\nΗ καλύτερη τιμή που βρήκαμε στην Skyscanner για αεροπορικό εισιτήριο από Παρίσι Μπωβαί προς Σικάγο Μίντγουεϊ είναι 531 €. Βρήκαμε αυτή την τιμή συγκεντρώνοντας διαφορετικούς μεταφορείς και είναι η φθηνότερη τιμή για ολόκληρο το μήνα.\nΠόσες αεροπορικές εταιρείες πραγματοποιούν απευθείας πτήσεις από Παρίσι Μπωβαί προς Σικάγο Μίντγουεϊ;\nΔεν υπάρχουν αεροπορικές εταιρείες που να πραγματοποιούν πτήσεις απευθείας από Παρίσι Μπωβαί προς Σικάγο Μίντγουεϊ.


Ο Μυθος της Γευσης, Γεωργίτσι - Κριτικές εστιατορίων - TripAdvisor\nΟ Μυθος της Γευσης, Γεωργίτσι\nΝο 2 από 2 Εστιατόρια - Γεωργίτσι\nΝο 2 από 2 Εστιατόρια - Γεωργίτσι, Ελλάδα\nΔεν υπάρχουν ακόμα αρκετές βαθμολογίες για το φαγητό, την εξυπηρέτηση, τη σχέση ποιότητας/τιμής ή την ατμόσφαιρα στο εστιατόριο Ο Μυθος της Γευσης, Ελλάδα. Γίνετε ένας από τους πρώτους που θα γράψει κριτική!\nPellana, Γεωργίτσι, ΔΗΜΟΣ ΣΠΑΡΤΗΣ 23059 Ελλάδα\nΠολύ καλό για ένα χαλαρό ποτάκι , ουζάκι με μεζέ, καφέ Άνετη διαμονή με καλό πρωινό. Το φαγητό τουριστικό.\nΠεριμένουμε πως και πως να ξαναπαμε!\nΠολύ ωραία πιάτα,μεγάλες μερίδες και οικονομικές τιμές. Ο ιδιοκτήτης ευδιάθετος κ ευγενικός!Δοκιμάσαμε χωριάτικη,λουκάνικο με πορτοκάλι,καγιανά με παστό και μερίδα γύρο!τα κρεατικά δικής τους παραγωγής! Σίγουρα υπάρχουν και άλλα νόστιμα πιάτα που θα δοκιμάσουμε την επόμενη φορά!\nΔεχθηκαμε θερμη υποδοχη, αλλα οι γευσεις των φαγητων ητανε απροσμενα υπεροχες. Πηραμε με μια παρεα φιλων απο κρητη, μπιφτεκια αγριογουρουνου, αγριογούρουνο στη λαδοκολα με πιπερια κ κεφαλοτυρι, χρονιαρικο αρνακι και άγρια χορτα. Μεχρι κ τα ζυμαρικα κ οι τηγανητες πατατες που συνοδευαν τα πιατα ητανε...Περισσότερα\nΑξίζει τον κόπο να απολαύσει κανείς το φαγητό στο συγκεκριμένο εστιατόριο! Απίστευτο μπιφτέκι αγριογούρουνο, λουκάνικο χειροποίητο, μελιτζάνες στο φούρνο με τυρί, πεντανόστιμα χόρτα, πίτες ... τι να πρωτοαναφέρω... Ξεκινάμε κάθε φορά από μακριά για να φάμε, στη δροσερή αυτή πλατεία, το υπέροχο φαγητό στην ταβέρνα...Περισσότερα\nΣτην άκρη της πλατείας του χωριού με τραπέζια κατω απο τον αιωνόβιο πλάτανο μια ταβερνα με πολυ όμορφα γευστικά πιάτα και εξαιρετικό δικό τους ροζέ κρασί και τσίπουρο.Πηραμε γύρο χοιρινό που το κόβουν οι ίδιοι απο δικά τους κρέατα που μαριναρεται για ώρες, λουκάνικο με...Περισσότερα\nΟυάου! Αν στο Γεωργίτσι ΜΗΝ χάσετε!\nΣταματήσαμε τυχαία καθώς οδηγούσαμε τη βόρεια πλευρά του Ταϋγέτου. Είναι πραγματικά εντυπωσιασμένος από τη φιλοξενία του ιδιοκτήτη και το πραγματικά υψηλής ποιότητας φαγητό. Εάν είσαι για μια θεραπεία κάνεις το άγριο χοίρο "bifteki" (burger). Δεν μπορώ πραγματικά να περιγράψω πόσο καλό ήταν. Επίσης, η πέστροφα...ήταν καλή. Θα επιστρεψω.Περισσότερα\nΛάβετε γρήγορα απαντήσεις από το προσωπικό του Ο Μυθος της Γευσης και από προηγούμενους επισκέπτες.


AthensLover: Αυγούστου 2014\nΑν δεν είσαι τυχαίος (1981)\nΚι ενώ κάποιοι ψευτο-επαναστάτες έκαναν τη μπάζα τους πολεμώντας -δήθεν- το σύστημα που -δήθεν- μισούσαν, και στέλνοντας -δήθεν- χαιρετίσματα στην εξουσία που -δήθεν- απεχθάνονταν...\n...κι ενώ αυτοί, μέσα από την καλοβολεμένη ζωή τους και την προσοδοφόρα καριέρα τους, παρότρυναν αναρίθμητα νέα παιδιά να αναζητήσουν θανατερές εμπειρίες σε καταστροφικές ουσίες και παρανοϊκές δίτροχες ακροβασίες...\n...κάποιοι πραγματικοί καλλιτέχνες έγραφαν τραγούδια που στόχευαν να μας βάλουν να συλλογιστούμε βαθιά, ωθώντας μας να υπερβούμε τις μικρότητες της φύσης μας και να εξελιχθούμε ως άνθρωποι και ως μέλη της κοινωνίας!\nΜόνο που, αυτή η αληθινή Τέχνη ήταν καταδικασμένη εξαρχής να περάσει στη λήθη, να χαθεί. Γιατί απευθυνόταν σε λάθος λαό...\nΣτίχοι: Γιώργος Θεοχάρης\nΜουσική: Νίκος Οικονόμου\nΑν δεν είσαι τυχαίος δε θα πιω στην υγειά σου\nαν δεν έχεις σημαία προβοσκίδα και χρέος\nοπαδός αν δεν είσαι που ξεχνάς τ’ όνομα σου\nκάνε τόπο να ζήσεις δε χωράς, μην καθίσεις.\nΝα’ χες ένα ψεγάδι έστω ένα μονάχα\nνα μη ντρέπομαι που’ χω ένα μάτι πιο λίγο\nστον καημό σου να κάνω πως εδάκρυσα τάχα\nκαι να μην αρρωστήσω στην χαρά σου και φύγω.\nΜην ξοδεύεις το φως σου σε αδέσποτες ώρες\nτώρα που’ χω μια θέση βολική στο σκοτάδι\nείσαι πρόσκαιρος, λίγος, ξαφνικός σαν τις μπόρες\nείσαι μόνος και είμαι ουραγός σε κοπάδι.\nΑν δεν είσαι τυχαίος καιροσκόπος σακάτης\nοπαδός μιας ιδέας που ξεχνάς τ’ όνομά της\nοι καρέκλες μας τέρμα μην ταράζεις το τέλμα.\nΑ' Αγώνες Ελληνικού Τραγουδιού, Κέρκυρα 1981\nΜουσική διεύθυνση: Μάνος Χατζιδάκις\nΑναρτήθηκε από Costas Papachristou στις 8:04 μ.μ.\nΕτικέτες Μουσική, Ποίηση, Video\nΈνας ύμνος στο φεγγάρι...\nΌταν ήμουν πιτσιρίκι αποτελούσε μεγάλο μυστήριο για 'μένα. Κολλούσα το πρόσωπό μου στο παράθυρο του αυτοκινήτου και αναρωτιόμουν πώς γίνεται να μας κυνηγά όπου κι αν βρισκόμαστε. Ξεκινούσα με τον πατέρα μου, τότε, μεγάλες συζητήσεις προκειμένου να μου λύσει τις απορίες σχετικά με την τεράστια κίτρινη μπάλα που αιωρούνταν στον ουρανό κάθε βράδυ, η οποία κατέληγε στους αστερισμούς που φτιάχνουν οι άγνωστοι ήλιοι...\nΑργότερα, όταν άρχισα να αντιλαμβάνομαι τον κόσμο διαφορετικά, είδα και τη ρομαντική του άποψη. Για πόσους ερωτευμένους έχει γίνει, άραγε, σημείο αναφοράς και πόσοι μόνοι δεν το χαζεύουν τα βράδια αναστενάζοντας κρυφά; Υπάρχουν κι άλλοι που το κοιτάζουν και νιώθουν ερωτευμένοι, έτσι απλά χωρίς λόγο, ερωτευμένοι με τη ζωή...\nΑναρτήθηκε από Costas Papachristou στις 11:30 μ.μ.\nΞημέρωμα στο λιμάνι. Όταν ο φακός του περιηγητή προλαβαίνει να καταγράψει τα χρώματα του πρωινού, που για άλλους συμβολίζουν απλά το ξεκίνημα μιας ακόμα κοπιαστικής μέρας…\nΑναρτήθηκε από Costas Papachristou στις 2:38 π.μ.\nΣτην Πλατεία Κοτζιά (9/8/2014)\nΑναρτήθηκε από Costas Papachristou στις 10:30 π.μ.\nΗ γαλήνη της θάλασσας λίγο μετά το ξημέρωμα. Αντίδοτο στους ταραγμένους καιρούς – που πάντα τέτοιοι θα ‘ναι…\nΑναρτήθηκε από Costas Papachristou στις 12:14 π.μ.\nΑναρτήθηκε από Costas Papachristou στις 8:20 π.μ.


Το Next™ Ε είναι ένα από τα τέσσερα εξαιρετικά ακουστικά βαρηκοϊας της σειράς Next. Κάθε ακουστικό της σειράς παρέχει μοναδικά χαρακτηριστικά ώστε να ανταποκρίνεται στις δικές σας προσωπικές προτιμήσεις, αλλά και στον οικονομικό προϋπολογισμό σας και είναι κατάλληλο για κάθε βαρύτητα, από ήπια μέχρι σοβαρού βαθμού βαρηκοϊα.\nΤο Next Ε παρέχει μια σειρά χαρακτηριστικών για τα οποία συμπεριλαμβάνουν την ελάττωση των θορύβων και το πιο εξελιγμένο σύστημα διαχείρισης παρεμβολών. Τα ακουστικά Next διατίθενται σε μεγάλη ποικιλία σχεδίων και χρωμάτων, από τα εξαιρετικά μικρά οπισθοωτιαία μέχρι τα διακριτικά ενδοκαναλικά ακουστικά.\nΤο Next™ Ε ενισχύει σημαντικά την ακοή παρέχοντας μια εξαιρετική σειρά στοχοκατευθυνόμενων καινοτόμων χαρακτηριστικών. Το Next δημιουργήθηκε με τον πιο εξελιγμένο σε παγκόσμιο επίπεδο ψηφιακό επεξεργαστή ήχου.


Ημετεροκρατία, οικογενειοκρατία, νεποτισμός - Πρόλογος\nΑπόψεις\tημετεροκρατία, Θανάσης Τσιριγώτης, Λαϊκός Δρόμος\nΟι πολιτικές ακροβασίες και το βόλεμα «των δικών μας ανθρώπων» του ΣΥΡΙΖΑ στη Βουλή, οι τηλεμαχίες για το θέμα, οι συγγνώμες της Τ. Χριστοδουλοπούλου επανέφεραν στο προσκήνιο το ζήτημα της σχέσης ανάμεσα στην πολιτική και την ηθική.\nΒλέπουμε ότι στη συγκεκριμένη οξυμένη συγκυρία η σύγκρουση των αξιών αντανακλά και κοινωνικές συγκρούσεις. Οι μαρξιστές απαντούν ευθέως πως υπάρχει επαναστατική ηθική. Αν η σημερινή μπουρζουαζία, είτε με την παλιά της έκφραση (ΝΔ-ΠΑΣΟΚ), είτε με τη σύγχρονη (ΣΥΡΙΖΑ) πνίγει στα παγωμένα νερά του κυνισμού, της οικογενειοκρατίας και του ημετερισμού, τον άδολο ενθουσιασμό των μαζών και την παλιά αξιοπρέπεια, η πραγματική αριστερά οφείλει να διακηρύξει: Δεν μπαίνουν όλα τα πράγματα στην ανταλλακτική ζυγαριά της αγοράς και στην ωφελιμιστική κερδοσκοπία. Η τελευταία (κερδοσκοπία) στο σοσιαλισμό ήταν και πρέπει να είναι τερατώδες κακούργημα. Η πάλη λοιπόν για την κοινωνική αλλαγή γίνεται από τα βαθύτερα κίνητρα, που εκτός των άλλων έχουν ηθικά θεμέλια.\nΟ μαρξιστικός ανθρωπισμός είναι μια εμβάθυνση και ανωτεροποίηση του παλιού, αστικού ανθρωπισμού και βασίζεται ακριβώς πάνω στην επιστημονική γνώση της κοινωνικής ατομικότητας. Το άτομο αναπτύσσει ελεύθερα την ατομικότητά του, απρόσκοπτα και ανεμπόδιστα, πάνω στο έδαφος των κοινωνικών σχέσεων, αλλά όχι ανταγωνιστικά με τους άλλους. Το βαθύ μυστικό της ατομικότητας είναι οι ανεπτυγμένες και δημοκρατικές κοινωνικές σχέσεις. Ανάμεσα στο άτομο και την κοινωνία, την ελευθερία και την ισότητα, τη δημοκρατία και την ατομική πρωτοβουλία, την ευτυχία και την επιστήμη, πρέπει να υπάρχει μια αρμονική ισορροπία. Σ’ αυτήν τη διερεύνηση, πυξίδα είναι η επαναστατική ηθική. Ο Μαρξ υποστήριζε ότι το ολοκληρωμένο άτομο δίνει διέξοδο στο πλήθος των ικανοτήτων του φυσικού ή επίκτητου με βάση τις ανάγκες του στο πλαίσιο της δημοκρατικής κοινωνικής κατανομής.\nΟύτε ο κομμουνισμός, ούτε ο σοσιαλισμός, ως πρώτο κοινωνικό του στάδιο, είναι κοινωνίες χωρίς αξίες και χωρίς ηθική. Άλλωστε ο «σοσιαλιστικός άνθρωπος» προεικονίζεται στο σήμερα και στον αγώνα για τον επαναστατικό μετασχηματισμό της κοινωνίας. Σ’ αυτόν τον αγώνα δεν υπάρχει κανένα «σινικό τείχος» ανάμεσα στις ατομικές και κοινωνικές προσδοκίες, ούτε ανάμεσα στις πολιτικές και ηθικές αρχές (χωρίς να ξεπέφτουμε στην ηθικολογία και νάχουμε καθαρά χέρια χωρίς να έχουμε καθόλου χέρια).\nΑν λοιπόν θέλουμε να είμαστε κληρονόμοι των πιο λαμπρών παραδόσεων της αριστεράς, οφείλουμε να δούμε τα τελευταία «κατορθώματα» του ΣΥΡΙΖΑ, όχι αφηρημένα και ρυθμιστικά, αλλά στέρεα και πολιτικά. Διότι, η πολιτική της αριστεράς είναι μία σχέση ανάμεσα στους ανθρώπους και «αρμέγει» τις ηθικές της αρχές τόσο από το παρελθόν όσο και από το μέλλον. Αν θέλουμε, που θέλουμε, να εξανθρωπίσουμε σε προοδευτική κατεύθυνση την κοινωνική ιστορία πρέπει να κάνουμε τις ιδέες μας πράξη με την υπεροχή και κατίσχυση της πολιτικής μας ηθικής πάνω στον κυνισμό, και τη «διεφθαρμένη διακυβέρνηση».\nΕίναι δύσκολο να βρούμε νησίδες λογικής και οάσεις ηθικής σ’ ένα σύστημα που σαπίζει, παρακμάζει και πεθαίνει παρασύροντας όλη την κοινωνία στα Τάρταρα. Δεν μπορεί να κηρυχτεί μία επανάσταση στον τομέα της ηθικής· αυτή αναμφίβολα θα ξεπέσει στην ηθικολογία και την αναποτελεσματικότητα. Αλλά οπωσδήποτε πρέπει να εμβολιαστεί η πολιτική της αριστεράς με ηθικά αντισώματα. Τέτοια που δεν έχουν καμία σχέση με τη συναλλαγή, τις ασκήσεις σιωπής ή την «ομερτά» ανάμεσα στα αστικά κόμματα, ένα ανήθικο ανταλλακτήριο αξιών.\nΣτη Βουλή, τα αστικά κόμματα με τους διορισμούς, την ημετεροκρατία, την οικογενειοκρατία, το νεποτισμό (συγγενοκρατία), στην πραγματικότητα άσκησαν μία πράξη βίας απέναντι στο λαό και τη νεολαία. Μία πράξη νόμιμης βίας όπου το νομικό δίκιο τους προσκρούει στους δικούς μας ηθικούς κι επαναστατικούς κώδικες.\nΤην ώρα που ο ΣΥΡΙΖΑ έριχνε τις τελευταίες αριστερές του μάσκες, χιλιάδες απόφοιτοι των Λυκείων ήσαν υποχρεωμένοι να γράφουν έκθεση για το πώς η κοινωνία αλλάζει ήρεμα, εξελικτικά και ομαλά. Η ιδιοτέλεια και οι συγγενοπρακτικές στη Βουλή αποδείχνουν την άβυσσο που χωρίζει τον αστικό από τον σοσιαλιστικό κόσμο.\n«Η αστική ηθική είναι ένα παρακμιακό σύμπτωμα και γι’ αυτόν το λόγο πρέπει να ηττηθεί». Η πραγματική αριστερά έχει τους δικούς της αξιακούς κώδικες και ο ΣΥΡΙΖΑ δεν έχει καμία σχέση μ’ αυτούς.\nΣημεία ελέγχου του ισραηλινού στρατού κατοχής και ταπείνωσης των Παλαιστινίων\tΟι υποψήφιοι του Μ-Λ ΚΚΕ στις περιφέρειες Αθήνας – Πειραιά


Περίεργο άρθρο New York Times: “Η Κύπρος φοβάται ρωσική ανάμιξη στις συνομιλίες για λύση” | Ανιχνεύσεις\nΠερίεργο άρθρο New York Times: “Η Κύπρος φοβάται ρωσική ανάμιξη στις συνομιλίες για λύση”\nΟ πρόεδρος Αναστασιάδης με τον Ρώσο πρέσβη στην Κύπρο. Φωτογραφία Αρχείου ΚΥΠΕ FEBRUARY 6, 2017\n“Η Κύπρος φοβάται ρωσική ανάμιξη στις συνομιλίες για τη διευθέτηση”, είναι ο τίτλος μακροσκελούς άρθρου της εφημερίδας “Τάιμς της Νέας Υόρκης”, που βασίζει την ιστορία σε παλαιότερη παρουσία του Ρώσου πρέσβη Στανισλάβ Οσάτσι σε σεμινάριο στελεχών του ενδιάμεσου χώρου και σε δηλώσεις Κυπρίων αναλυτών.\nΤο άρθρο (1.600 λέξεις) υπογράφει ο ανταποκριτής της εφημερίδας στη Μόσχα, Άντριου Χίγκινς και είναι το τρίτο που εγείρει θέμα ρωσικής ανάμιξης, μετά το Πρακτορείο Bloomberg και το Politico.eu .\n“Καθώς τα Ηνωμένα Έθνη κινητοποιούνται για διαπραγματεύσεις που έχουν ανακηρυχθεί στην «καλύτερη και τελευταία ευκαιρία» για να ενωθεί η Κύπρος μετά από περισσότερες από τέσσερις δεκαετίες οξείας διαίρεσης, ο πρέσβης της Ρωσίας παρακολούθησε σεμινάριο αφιερωμένο στον εκτροχιασμό κάθε προοπτικής μιας συμφωνίας μεταξύ Ελλήνων και Τουρκοκυπρίων”, αναφέρει η πρώτη παράγραφος της ανταπόκρισης από τη Λευκωσία.\nΗ εφημερίδα υποστηρίζει ότι η παρουσία του Ρώσου πρέσβη, “χαροποίησε τους σκληροπυρηνικούς Ελληνοκύπριους πολιτικούς στη Λευκωσία, την πρωτεύουσα του ελληνόφωνου νότου της διχοτομημένης νήσου. Είχαν βοηθήσει να τορπιλίσουν το 2004 ένα σχέδιο επανένωσης υποστηριζόμενο από τις Ηνωμένες Πολιτείες και έχουν πλέον συσπειρωθεί μαζί για να νικήσουν τη νέα ώθηση για διευθέτηση που ξεκίνησε στις 12 Ιανουαρίου με μια διεθνή διάσκεψη στη Γενεύη”.\nΤο δημοσίευμα υποστηρίζει ακόμα ότι η συμμετοχή του κ. Οσάτσι στο σεμινάριο, το οποίο απέφευγε Δυτικούς και άλλους διπλωμάτες, εξόργισε τον Πρόεδρο της Κύπρου Νίκο Αναστασιάδη, ο οποίος – όπως σημειώνει – είναι ένθερμος υποστηρικτής των προσπαθειών για τη λύση.\nΠαραθέτει απάντηση του Προέδρου σε ερώτηση που του έγινε σε συνέντευξη στην οποία αναφέρει για τη συγγνώμη που ζήτησε ο Ρώσος πρέσβης και τις εξηγήσεις του ότι είχε παρανοήσει τη φύση του σεμιναρίου. “Ο Πρόεδρος είπε ότι αποδέχθηκε την εξήγηση του πρέσβη και την επιμονή του ότι δεν είχε σκοπό να υποστηρίξει τους ούτω καλούμενους απορριπτικούς με την παρουσία του. Όμως, ο κ. Αναστασιάδης πρόσθεσε, «θεωρώ ότι οποιαδήποτε παρέμβαση από οποιαδήποτε τρίτη χώρα δεν είναι αυτό που ψάχνουμε”, ” αναφέρει το άρθρο.\nΟ δημοσιογράφος κάνει αναφορά στους δεσμούς Κύπρου -Ρωσίας, την οποία οι Ε/κ θεωρούν επί μακρόν “μάλλον ως προστάτη παρά ως ταραχοποιό” και εμπλέκει στην ανάλυσή του καταγγελίες για εμπλοκή της Μόσχας στις αμερικανικές προεδρικές εκλογές και στην υποστήριξη δυνάμεων που αντιτίθενται στο κατεστημένο, σε όλη την Ευρώπη.\nΑυτή η προειδοποίηση, γράφει, την οποία η Ρωσία απορρίπτει ως ρωσοφοβική υστερία έδωσε νέα δύναμη σε φωνές στην Κύπρο που προειδοποιούν ότι τα γεωπολιτικά συμφέροντα της Ρωσίας την έχουν κάνει αποφασισμένη να ανατρέψει μία διευθέτηση του Κυπριακού.\nΤο δημοσίευμα παρουσιάζει τις απόψεις του Ελληνοκύπριου ερευνητή Μακάριου Δρουσιώτη, “ο οποίος -όπως γράφει -έχει από καιρό εναντιωθεί στις φιλο-ρωσικές απόψεις στην Κύπρο και προσπάθησε να εκθέσει αυτό που βλέπει ως ρωσική παρέμβαση””. Ο κ. Δρουσιώτης υποστήριξε στην εφημερίδα ότι τα γεγονότα στις Ηνωμένες Πολιτείες και την Ευρώπη ταρακούνησαν την άποψή των συμπατριωτών του «ότι η Μόσχα είχε στην καρδιά της μόνο τα καλύτερα συμφέροντά τους”. Αναφέρεται επίσης στο βιβλίο που εξέδωσε ο κ. Δρουσιώτης το 2014 με τίτλο “Η κυπριακή κρίση και ο ψυχρός πόλεμος” και το οποίο χαρακτηρίστηκε από τη Μόσχα “πολιτικά απαράδεκτο”. Αναφορά γίνεται και σε δημοσίευμα της Cyprus Mail η οποία -κατά τη ΝΥΤ -περιέγραψε το Ρώσο πρέσβη ως “τον αγαπημένο των δυνάμεων που εναντιώνονται στη διευθέτηση, γιατί δηλώνει τακτικά πράγματα τα οποία στοχεύουν στην υπονόμευση των συνομιλιών, ή στο να δυσκολέψουν περισσότερο την προώθηση μιας συμφωνίας”. Καταγράφει επίσης τη δήλωση της εκπροσώπου του ρωσικού υπουργείου Εξωτερικών, με την οποίο εκφραζόταν έκπληξη “για τα αντιρωσικά σχόλια στον κυπριακό Τύπο”, καθώς και δήλωση του κ. Δρουσιώτη πως “κάθε φορά που υπήρχε απόπειρα για επίλυση του κυπριακού προβλήματος, οι Ρώσοι επενέβαιναν για να μπλοκάρουν τη διευθέτηση”.\nΗ εφημερίδα γράφει πως μια συμφωνία στο Κυπριακό θα τερμάτιζε τη διαμάχη μεταξύ Ελλάδας και Τουρκίας, συμμάχων στο ΝΑΤΟ και θα άνοιγε το δρόμο για την ανάπτυξη “των μεγάλων αποθεμάτων φυσικού αερίου στην ανατολική Μεσόγειο, που θα ανέτρεπε τον έλεγχο της τουρκικής αγοράς από την Gazprom”.\nΧωρίς τη λύση, σημειώνει, το φθηνότερο αέριο από την Κύπρο, το Ισραήλ και την Αίγυπτο έχει μικρή πιθανότητα να φθάσει στους Τούρκους καταναλωτές.\nΤο δημοσίευμα κάνει αναφορά στο ρωσικό βέτο το 2004 “σε ψήφισμα του Σ.Α. σχετικό με τις διευθετήσεις ασφαλείας στο νησί, που όλα τα άλλα μέλη υποστήριζαν”, “στην άρση της υποστήριξης του ΑΚΕΛ, του φιλορωσικού κομμουνιστικού κόμματος με μεγάλη επιρροή” προς το σχέδιο Ανάν και στη στάση της Εκκλησίας.\nΤο δημοσίευμα ισχυρίζεται ότι μία ακόμη προσπάθεια για λύση κατέρρευσε το 2009 “όταν χάκερς παραβίασαν το σύστημα των υπολογιστών των Ηνωμένων Εθνών και διέρρευσαν emails και έγγραφα σε φιλορωσική κυπριακή εφημερίδα. Ορισμένα από τα έγγραφα ήταν χειραγωγημένα (doctored) κατά τρόπο που πυροδότησε φόβους ανάμεσα στους Ε/κ για οποιαδήποτε διευθέτηση.\nΤα Ηνωμένα Έθνη κατέληξαν στο συμπέρασμα ότι μόνο μία ξένη μυστική υπηρεσία θα μπορούσε να ενορχηστρώσει παρόμοια επιχείρηση”. Ο διευθυντής του PRIO στην Κύπρο Χάρης Τζιμιτράς δήλωσε στην εφημερίδα ότι υπάρχουν πολλά εμπόδια που μπλοκάρουν τη διευθέτηση, ανεξάρτητα από τη Ρωσία, σημειώνοντας ιδιαίτερα την παρουσία ή μη τουρκικών στρατευμάτων μετά την επανένωση. “Η θεμελιώδης δυσπιστία μεταξύ των δύο πλευρών είναι ο κύριος λόγος της αποτυχίας διπλωματικών προσπαθειών δεκαετιών για επίτευξη διευθέτησης. Στην Κύπρο σπανίως μάχεσαι γεγονότα. Μάχεσαι αντιλήψεις και φαντάσματα”, ανέφερε.\nΣτο ζήτημα του ρόλου της Ρωσίας, είπε πως “ορισμένοι πιστεύουν ότι η Ρωσία έχει πολλούς λόγους να θέλει να παραμείνει το νησί διηρημένο, παρά τη δημόσια θέση της. Και πως το στάτους κβο αποδίδει καλά για τη Ρωσία και δεν επιθυμεί να διαταραχθεί”.\nΗ εφημερίδα στους λόγους που δεν επιθυμεί η Ρωσία λύση συμπεριλαμβάνει πέραν της ενδυνάμωσης του ΝΑΤΟ και την Gazprom, το ότι μία λύση θα αποτελέσει επιτυχία για τις ΗΠΑ, που είναι πολύ δραστήρια διπλωματικά. Παρουσιάζονται στο δημοσίευμα δηλώσεις του Προέδρου της Δημοκρατίας, χωρίς να είναι ξεκάθαρο αν ο κ. Αναστασιάδης της έκανε στην εφημερίδα, ή σε συνεντεύξεις και δημοσιογραφικές διασκέψεις. Γράφει ότι ο Πρόεδρος Αναστασιάδης “μιλώντας στο Προεδρικό στη Λευκωσία, είπε ότι η χώρα του υπολογίζει τη Ρωσία ως φίλη, όμως έπρεπε να φροντίσει να μην δοθεί τροφή σ` όσους αμφισβητούσαν τις προθέσεις της Ρωσίας, όπως έκανε ο πρέσβης συμμετέχοντας στο σεμινάριο”.\nΣτο τέλος του δημοσιεύματος σημειώνεται δήλωση του Προέδρου Αναστασιάδη που χαρακτηρίζει την Τουρκία ως το κύριο εμπόδιο της λύσης. Η εφημερίδα παραθέτει και πρόσφατη δήλωση “του αυξανόμενα αυταρχικού προέδρου Ερντογάν, πως τα τουρκικά στρατεύματα θα πρέπει να επιτραπεί να παραμείνουν για πάντα στην Κύπρο”.\n“Ο κ. Αναστασιάδης έχει αναπτύξει καλές σχέσεις με τον ηγέτη της ελεγχόμενης από τους Τούρκους βόρειας Κύπρου, Μουσταφά Ακιντζί, αλλά δήλωσε πως η λύση δεν εξαρτάται από τους Τουρκοκύπριους αλλά από τη θέληση της Άγκυρας”. Για το θέμα των στρατευμάτων και των εγγυήσεων, γράφει ότι “Το θέμα των στρατευμάτων είναι στενά συνδεδεμένο μ ένα άλλο μεγάλο εμπόδιο, τις απαιτήσεις του κ. Αναστασιάδη, με την προτροπή της Ρωσίας, όπως η Τουρκία, η Ελλάδα και η Βρετανία απογυμνωθούν από το ρόλο τους ως εγγυητές”, αποδίδοντας αυτή την πολιτική ως μέρος της παλαιάς σοβιετικής πολιτικής αποδυνάμωσης της Βρετανίας, που διατηρεί βάσεις στην Κύπρο.\nΟ Πρόεδρος Αναστασιάδης δηλώνει ότι επαφίεται στον κ. Ερντογάν που δηλώνει ότι θέλει λύση, να αποφασίσει τι επιθυμεί. “Απομένει να αποδειχθεί στην πράξη αν υποστηρίζει τη λύση” , είπε ο Πρόεδρος, γράφει η εφημερίδα. Όσο για τη Ρωσία και τις ΗΠΑ, ο Πρόεδρος Αναστασιάδης είπε πως η Κύπρος αντιλαμβάνεται τα παιγνίδια που παίζουν οι υπερδυνάμεις. Θέλουμε την υποστήριξη του καθενός που μπορεί να μας την προσφέρει. Είναι ζήτημα επιβίωσης”, καταλήγει.\nΚΥΠΕ – Αποστόλη Ζουπανιώτη – ΗΠΑ/Νέα Υόρκη 06/02/2017 09:29\nΠηγή: Περίεργο άρθρο New York Times: “Η Κύπρος φοβάται ρωσική ανάμιξη στις συνομιλίες για λύση” http://mignatiou.com/2017/02/periergo-arthro-new-york-times-i-kipros-fovate-rosiki-anamixi-stis-sinomilies-gia-lisi/


Ρένια Λουιζίδου: «Δεν ξέρουμε πώς θα πήγαινε το Σόι αν συνέχιζε» - Tromaktiko.gr\n1 Ιανουαρίου 2020 20:45\nΕίναι στην απόλυτη ευχέρεια κάθε καναλιού να αποφασίζει για τα προγράμματα του. Εν μέρει την καταλαβαίνω. Οταν μια σειρά παίζεται 5 και 6 σεζόν, το κανάλι κάποια στιγμή θέλει” να ανανεώσει το πρόγραμμα του. Ολα όμως κρίνονται εκ του αποτελέσματος. Δεν ξέρουμε όμως από την άλλη αν συνέχιζε το «Σόι» πώς θα πήγαινε. Αισθάνθηκε ο Alpha πως το «Σόι» ενδεχομένως να δυσκολευτεί για ακόμη μία σεζόν; Θέλησε να ανανεώσει το πρόγραμμα του; Το έκανε.\nΕμείς, παρότι αρκετά κουρασμένοι έπειτα από πέντε χρόνια, δυσκολευτήκαμε συναισθηματικά με αυτήν την απόφαση. Φυσιολογικό δεν είναι; Ημασταν πολύ δεμένη ομάδα. Γίναμε σόι όνομα και πράγμα. Ζήσαμε στο «Σόι» μια ζωή. Οπότε όποια στιγμή και αν μας έλεγαν πως τελειώνει, θα δυσκολευόμασταν. Επαγγελματικά δεν ξέρω… Ισως να ήταν και για εμάς καλύτερο να ολοκληρωθεί.\nΩς Ρένια θα σου πω ότι μια σειρά με δύο μεγάλες οικογένειες όπως αυτές στο «Σόι» θα μπορούσε να πάει επ” άπειρον. Αν υπάρχει μια μεγάλη σεναριακή ομάδα να το υποστηρίξει. Η δική μας ζοριζόταν πλέον. Τρεις άνθρωποι ήταν. Είχαν πήξει τα παιδιά. Δεν ξέρω όμως καλλιτεχνικά αν θα ήθελα να παίζεται 15 χρόνια. Συναισθηματικά όμως μου κόστισε.\nΜε έχουν ρωτήσει και άλλοι. Δεν έχω καμία κρούση και καμία επαφή, και ούτε και άλλοι συνάδελφοι που μιλάω μαζί τους. Δεν ξέρω πώς βγήκε αυτό…\nθα ήταν πολύ θλιβερό… Και στον βαθμό που ξέρω τη Δήμητρα αλλά και τους υπόλοιπους συναδέλφους, δεν νομίζω κανένας μας να το δοκίμαζε.\nΣτο θέατρο με βλέπετε. Ημουν πέντε χρόνια στο «Σόι». Φέτος άρχισε να κινείται η μυθοπλασία Πριν οι παραγωγές ήταν μετρημένες στα δάχτυλα. Κυρίως καθημερινές δραματικές σειρές υπήρχαν…\nΜία – δύο φορές. Μου είναι δύσκολος ο συνδυασμός με το θέατρο λόγω ωραρίων. Αν έχω μια σεζόν ένα χαλαρό Δευτερότριτο στο θέατρο, ενδεχομένως να το έκανα, ανάλογα βέβαια με τπν πρόταση. Ομως νομίζω πως ο συνδυασμός καθημερινής θεατρικής παρουσίας και καθημερινής σειράς με πολύωρα γυρίσματα θα ήταν πολύ δύσκολος. Δεν θέλω να πηγαίνω στη δουλειά μου και να σέρνομαι (γέλια).


FLOTSAM AND JETSAM: “The Cold” - ROCKWAY\nHomeΚΡΙΤΙΚΕΣFLOTSAM AND JETSAM: “The Cold”\nMarch 7, 2011 Super User ΚΡΙΤΙΚΕΣ Comments Off on FLOTSAM AND JETSAM: “The Cold”\nΞεχασμένοι από τον χρόνο και με ήχο που παραπέμπει περισσότερο στο σήμερα, επιστρέφουν και οι Flotsam And Jetsam. Σε καμία περίπτωση δεν μιλάμε για επιστροφή στους δυο πρώτους αγαπημένους Flotsam δίσκους των περισσοτέρων στα 80s, τα “Doomsday For The Deceiver” και “No Place For Disgrace”, αλλά είναι άδικο να θυμόμαστε αυτή τη μπάντα μόνο για αυτούς ή το σύντομο πέρασμα του Jason Newsted από τις τάξεις τους.\nΑπό εκεί και έπειτα, κυκλοφόρησαν άλλα 7 άλμπουμ, με ποιοτικά και ηχητικά σκαμπανεβάσματα μέχρι να φτάσουμε στο φετινό “The Cold”. Το πρώιμο power-ιζον thrash metal τους έχει μεταμορφωθεί σταδιακά και σε βάθος χρόνου, σε ένα ηχητικό μωσαϊκό που περιλαμβάνει εναλλαγές από aggressive riffs και το groove metal του “Black Cloud”, μέχρι τις ala 90s Queensrÿche πινελιές του ομώνυμου κομματιού και ακούγονται σαν ένα νέο σχήμα. Υπάρχει μια γενικότερη progressive αισθητική, όπως και μια εκμοντερνισμένη heavy metal αύρα που παραπέμπει και σε Nevermore. O τραγουδιστής Eric Α.K. είναι το highlight του άλμπουμ και στο εκπληκτικό “Better Off Dead” με τις ακουστικές κιθάρες να τον συνοδεύουν και τα ενδιάμεσα ξεσπάσματα, καταθέτει μια εντυπωσιακή ερμηνεία, σε ένα από τα καλύτερα τραγούδια της χρονιάς. Η παραγωγή είναι υποδειγματική δίνοντας μια καλοδουλεμένη συνολική εικόνα και η μπάντα λειτουργεί καλύτερα όταν δεν επιδίδεται σε επιθετικούς ρυθμούς και αφήνει τη μελωδία να πάρει τον πρώτο ρόλο, αλλά ο στιχουργικός τομέας δεν αφήνει τις καλύτερες εντυπώσεις. Οι συνθέσεις έχουν μια ιδιάζουσα παγωμένη και γκρίζα διάθεση που συνδυάζεται με οργισμένα ξεσπάσματα, σαν να προσπαθούν να βγουν από τις σκιές και να βροντοφωνάξουν: Είμαστε και εμείς εδώ!\nJune 6, 2010 Comments Off on STATE COWS: "State Cows"\nSeptember 5, 2016 Comments Off on DEVIN TOWNSEND PROJECT: “Transcendence”


Κορονοϊός: Σχέδια για μπόνους στους εμβολιασμένους – Τι εξετάζουν Επιτροπή και κυβέρνηση\n10:24 , Δευτέρα 10 Μαΐου 2021\nΔόσεις… ελευθερίας ετοιμάζονται για εμβολιασμένους πολίτες. αποτελώντας, παράλληλα, κίνητρα για τον εμβολιασμό όσων δεν έχουν ακόμα προγραμματίσει ραντεβού. Η αρμόδια επιστημονική επιτροπή σε συνεργασία με την κυβέρνηση επεξεργάζονται σύμφωνα με την εφημερίδα “Ελεύθερος Τύπος”, ένα πακέτο «προνομίων» για δραστηριότητες όπως η προσέλευση σε γυμναστήρια, οι συναυλίες, κοινωνικές και άλλες εκδηλώσεις. Θα απευθύνεται σε άτομα που έχουν ολοκληρώσει το εμβολιαστικό τους σχήμα ή ακόμη και την πρώτη δόση εφόσον έχει παρέλθει ικανό διάστημα για τη δημιουργία αντισωμάτων. Το σχέδιο των ελευθεριών και ποιους ακριβώς θα αφορά είναι υπό συζήτηση και αυτή την εβδομάδα θα απασχολήσει σε μεγαλύτερο βαθμό τα μέλη της Επιτροπής Εμπειρογνωμόνων.\nΣύμφωνα με πληροφορίες που επικαλείται ο “Ελεύθερος Τύπος”, αυτή την εβδομάδα τα οφέλη για εμβολιασμένους πολίτες θα συζητηθούν περισσότερο από τις αρμόδιες Επιτροπές. Οι ειδικοί προσανατολίζονται σε δραστηριότητες μεγαλύτερου κινδύνου, οι οποίες γι’ αυτόν ακριβώς το λόγο μένουν τελευταίες στη σταδιακή επανεκκίνηση κοινωνίας και οικονομίας. Παραδείγματα τέτοιων είναι τα γυμναστήρια, οι συναυλίες, οι κοινωνικές εκδηλώσεις, συγκεκριμένου τύπου συναθροίσεις, τα ταξίδια. Ήδη, ο υπουργός Ανάπτυξης, Άδωνις Γεωργιάδης, προανήγγειλε σε τηλεοπτική του συνέντευξη ότι τα γυμναστήρια αναμένεται να ανοίξουν στις 17 Μαΐου, πρώτα για τους εμβολιασθέντες και αργότερα, στις αρχές Ιουνίου, και για τους υπόλοιπους πολίτες.\nΆλλωστε, σκοπός, μεταξύ άλλων, είναι μέσα από αυτές τις ελευθερίες να κινητοποιηθούν και όσοι πολίτες εμφανίζονται δύσπιστοι απέναντι στον εμβολιασμό. H εμβολιαστική εκστρατεία συνεχίζεται με αμείωτο ρυθμό και χιλιάδες πολίτες προσέρχονται καθημερινά στα εμβολιαστικά κέντρα. Είναι χαρακτηριστικό ότι η αναζήτηση ραντεβού το Σαββατοκύριακο ήταν μια πραγματική πρόκληση αφού για τα περισσότερα εμβολιαστικά κέντρα τα ραντεβού έχουν «φουλάρει» για τις αμέσως επόμενες ημέρες. Οι ειδικοί, όμως, θα ήθελαν η συμμετοχή στον εμβολιασμό να είναι μεγαλύτερη, κάτι που ανέφερε δημοσίως και η κ. Παπαευαγγέλου την Παρασκευή. Παρόλο που οι νέοι, 30 έως 44 ετών, έστειλαν ένα ισχυρό μήνυμα υπέρ του εμβολιασμού, υπάρχουν και εκείνοι που συνεχίζουν να θεωρούν ότι ακόμη και εάν νοσήσουν με την Covid-19 θα περάσουν τη λοίμωξη ήπια. Το ίδιο σκεπτικό υιοθετούν και ακόμη νεότεροι πολίτες, από 18 ετών έως 30, ο εμβολιασμός των οποίων ανοίγει τον Ιούνιο και αποτελεί πραγματικό «στοίχημα». Η τελευταία ηλικιακή κατηγορία θα εμβολιάζεται με τα υπόλοιπα εμβόλια, πλην της AstraZeneca, ενώ μέχρι το τέλος Μαΐου η δυνατότητα εμβολιασμού και με τα τέσσερα εγκεκριμένα εμβόλια θα δοθεί και στις ομάδες 30-39 ετών και 40-44 ετών.\nΕΙΔΗΣΕΙΣ ΕΜΒΟΛΙΑΣΜΕΝΟΙ ΕΜΒΟΛΙΑΣΜΟΙ ΕΜΒΟΛΙΟ ΚΟΡΟΝΟΙΟΣ ΜΠΟΝΟΥΣ


7 σημαντικότερα βήματα για την επιλογή μιας πόρτας ασφαλείας - ALFINODOOR\nΈχετε σκεφτεί ποτέ να βάλετε μια πόρτα ασφαλείας στο σπίτι σας;\nΕάν ναι, τότε έχετε κάνει την καλύτερη και πιο έξυπνη σκέψη μέχρι τώρα. Σίγουρα έχετε νιώσει έντονα το συναίσθημα του φόβου μήπως κάποιος παραβιάσει τη πόρτα του σπιτιού σας, αλλά τώρα με τις πόρτες ασφαλείας του Alfino door θα πρέπει να είστε ήσυχοι και σίγουροι ότι η πόρτα σας δεν πρόκειται να παραβιαστεί ποτέ.\nΗ επιλογή μιας καλής πόρτας ασφαλείας θα πρέπει να γίνει με προσοχή και ενώ έχετε διαβάσει κάποια σημαντικά βήματα έτσι ώστε να διαλέξετε τη καλύτερη για το χώρο σας καθώς βέβαια είναι μια επένδυση για το μέλλον σας.\n1 Σωστή επιλογή εταιρείας\nΈνα από τα σημαντικότερα πράγματα που πρέπει να κάνετε κατά την αγορά ενός προϊόντος και πόσο μάλλον όσον αφορά το προσωπικό σας χώρο, είναι η επιλογή αυτού του προϊόντος να γίνει από μια επώνυμη εταιρεία η οποία βρίσκετε στο χώρο χρόνια και το κυριότερο εμπνέει εμπιστοσύνη.\nΔε πρέπει να εμπιστευτείτε μια εταιρεία η οποία είναι ανειδίκευτη. Δυστυχώς κυκλοφορούν στην εγχώρια αγορά προϊόντα που δεν πληρούν τα πρότυπα ασφαλείας.\nΕπιλέξτε την επωνυμία εκείνη που με τα χρόνια εμπειρίας της στο κλάδο σας εμπνέει σιγουριά και θα σας προμηθεύσει αποδεδειγμένα με τη καλύτερη δυνατή ποιότητα. Μη ξεχνάτε άλλωστε ότι η επιλογή σας αυτή θα σας συνοδεύει για πάρα πολλά χρόνια.\n2 Ελέγξτε τις πιστοποιήσεις ασφαλείας\nΜια θωρακισμένη πόρτα ασφαλείας θα πρέπει να διαθέτει πιστοποίηση αντιδιάρρηξης που είναι και από τις πιο σημαντικές πιστοποιήσεις κάνοντάς σας να ξέρετε ποια είναι και η ασφάλεια που σας παρέχει η πόρτα ασφαλείας σας.\nΗ πιστοποίηση αντιδιάρρηξης κατηγοριοποιείται σε κλάσεις από 1 έως 6. Όσο μεγαλύτερος ο βαθμός τόσο πιο ασφαλής είναι δείχνοντας σας έτσι την αντιδιαρρηκτική προστασία που παρέχει βάσει διεθνών προτύπων. Επιπλέον πιστοποιήσεις που θα πρέπει να ελέγξετε είναι αυτές της ηχομόνωσης και θερμομόνωσης.\n3 Ενημερωθείτε για τις εγγυήσεις\nΘα πρέπει επίσης να ενημερωθείτε για την εγγύηση που έχει μια πόρτα ασφαλείας. Μία καλή εταιρεία παρέχει εγγύηση καλής λειτουργίας της πόρτας ασφαλείας.\nΑυτή μπορεί να κυμαίνεται από 1 έως 10 χρόνια. Είναι πολύ σημαντικό να προσέξετε τι ακριβώς περιλαμβάνει αυτή η εγγύηση για να μην βρεθείτε προ εκπλήξεως όταν η πόρτα δημιουργήσει κάποιο πρόβλημα είτε λειτουργίας είτε ασφάλειας.\n4 Ενημερωθείτε για τη δομή της πόρτας ασφαλείας\nΚατά την αγορά μιας πόρτας ασφαλείας θα πρέπει να επιλέξεις τον τύπο θωράκισης καθώς και το πάχος και τη ποιότητα χάλυβα που περιέχει. Προφανώς όσο μεγαλύτερη η θωράκιση και όσο πιο παχύ το φύλλο χάλυβα, τόσο μεγαλύτερη η ασφάλεια και μόνωση που παρέχει.\n5 Διαλέξτε το τύπο κλειδαριάς που θέλετε\nΈνα ακόμη αρκετά σημαντικό βήμα για εσάς είναι ο τύπος κλειδαριάς σε μια πόρτα ασφαλείας που έχει τον σημαντικότερο ρόλο για την ασφάλεια σας.\nΟι σύγχρονες κλειδαριές είναι οι κλειδαριές κυλίνδρου. Υπάρχουν πάρα πολλοί τύποι και για αυτό θα πρέπει να προσεχθούν κάποια σημεία που σας παρέχουν επιπλέον ασφάλεια όπως είναι πόρτες ασφαλείας defender.\nΜαζί με την κλειδαριά τοποθετείται ο κύλινδρος ασφαλείας και το defender που είναι η προστασία του κυλίνδρου. Όπως και στις κλειδαριές ασφαλείας έτσι και στους κυλίνδρους ασφαλείας υπάρχουν πολλοί τύποι. Κύλινδροι ασφαλείας που η αντιγραφή του κλειδιού μπορεί να γίνει μόνο με την κάρτα ιδιοκτησίας παρέχουν μεγαλύτερη ασφάλεια.\n6 Βρείτε το σχέδιο που σας ταιριάζει\nΟι επιλογές που έχετε είναι πάρα πολλές. Εφόσον έχει δώσει ιδιαίτερη προσοχή στα πιο πρακτικά πράγματα τώρα μπορείς να δώσεις σημασία και στην αισθητική. Μπορείς να διαλέξεις ανάμεσα σε επενδύσεις laminate, αλουμινίου, λούστρου mdf, ακόμα και μασίφ ξύλου.\nΗ κατάλληλη επένδυση δεν θα δώσει μόνο ομοιομορφία στο χώρο σας αλλά επίσης η πόρτα σας θα είναι προστατευμένη από πιθανά χτυπήματα και άλλες κακουχίες.\n7 Ενημερωθείτε πως γίνεται η τοποθέτηση\nΤο τελευταίο σημείο που πρέπει να προσεχθεί είναι η τοποθέτηση της πόρτας ασφαλείας. Μια καλή εταιρεία έχει τα δικά της συνεργεία τα οποία είναι άρτια καταρτισμένα για την άριστη τοποθέτηση του προϊόντος.\nΕίναι πολύ σημαντικό μια πόρτα ασφαλείας να τοποθετηθεί σωστά αποφεύγοντας στο μέλλον προβλήματα είτε λειτουργίας είτε της ασφάλειάς μας.\nΠροϊόντα Alfino Door\n19 Ιουλίου, 2018 10:26 πμ\nΠολύ χρήσιμο άρθρο για τις πόρτες ασφαλείας.\n15 Απριλίου, 2019 10:32 πμ\nΣε εξώπορτα πολυκατοικίας υπάρχει δίφυλλη πόρτα ασφαλείας στην Αθήνα;


Τουριστικές αυθαιρεσίες | Palmosev.gr\nHome > Αρθρα - Επικαιροτητα > Τουριστικές αυθαιρεσίες\nΤου Πάνου Βασιλόπουλου\nΤην αφορμή μου την έδωσε η εικόνα δεκάδων παρκαρισμένων μηχανών πάνω στη σχετικά καινούργια και καλοπληρωμένη σκάλα της Λίμνης. Αφήνεις μια δημοσίευση λοιπόν στο διαδίκτυο να πλέει και να αλιεύει απόψεις. Η ποιότητα του τουρισμού και τα όρια της τουριστικής άνεσης ποικίλουν από μέρος σε μέρος, ας πούμε για τα ηχητικά των βραδινών μπαρ. Αλλά κα για πολλά άλλα «δεινά» όπως τα πάρκινγκ, οι σκηνές έως τροχοβίλες στις παραλίες, σκουπίδια, κλπ κλπ. Παραθέτω λοιπόν τον παρακάτω διάλογο στο φέισμπουκ όπου με μάλλον ευγενικό επισκέπτη, προσπάθησα ευγενικά να βρω άκρη.\n«……………..Λιμνιώτικα:Το να έρθει κόσμος στη φιλόξενη Λίμνη είναι το ζητούμενο. Χωρίς τουρισμό, Λίμνη γιοκ. Δεκάδες λοιπόν μηχανές μηχανάκια και μηχανάρες, είτε για πλάκα είτε για κάτι ξεχωριστό, που δεν καταλαβαίνω, τις πάρκαραν το μεσημέρι της Κυριακής επάνω στη σκάλα της παραλίας, αποκλείοντάς τη από …πεζούς ρομαντικούς βολταδόρους. Αλλά έστω και για μια στιγμή, δεν είναι ο χώρος να παρκάρεις μια μηχανή, πόσο μάλλον τόσες. Εντυπωσιακή η κατάληψη για δυο λόγους: Ο πρώτος είναι ότι το χωριό δεν έχει χώρους πάρκινγκ για τους επισκέπτες και δεν μπορεί να ελπίζει σε ανάπτυξη αν δεν μπορεί να ξεπερνά το αδιαχώρητο. Ο δεύτερος είναι ότι ο μηχανόβιος ίζυ-ράιντερ αναζητά την ελευθερία της μηχανής του και την εντυπωσιακή επίδειξή της. Η ασφάλεια της σκάλας και οι αντοχές της, ο λόγος που φτιάχτηκε, θα μπορούσαν να την αναδείξουν σε τέτοια πασαρέλα; Τελικά δεν έγινε και τίποτα, λόγος να γίνεται…Εδώ δεν με κόφτουν τόσα, αυτό με πείραξε;\nNikos K: Οι μηχανές σας πείραξαν; αυτοί που τις καβαλάνε δεν σας άφησαν λεφτά σε ταβέρνες και σε καφετερίες;Οι ρομαντικοί και οι βολταδόροι δεν μπορούν να περπατήσουν στο 1 χιλιόμετρο παραλίας που απομένει αριστερά της φωτο; Μην παραπονιέστε καθόλου λοιπόν..μα καθόλου…θα ‘πρεπε να παρακαλάτε να έρθουν και άλλες μηχανές και άλλα κλαμπ μοτοσικλετιστών!\n–ΒΟΡΕΙΑ ΕΥΒΟΙΑ Η ΕΦΗΜΕΡΙΔΑ :…με τον παρά μου και η κυρά μου λοιπόν.Δηλαδή με ένα τούρκικο σκέτο, νομιμοποιείται κάποιος να κάνει τη σκάλα πάρκινγκ; Ή χρειάζεται μια μπριτζόλα να παρκάρει πάνω στη δίπλα πλατεία; Προφανώς δείχνεις οργισμένος με τους …ιθαγενείς στη Λίμνη, αλλά άλλο σεβασμός στους επισκέπτες άλλο αυτό που εννοείς. Απλά σε παρακαλώ να το …σκεφτείς.\n–Nikos K: Συγγνώμη που θα σε στενοχωρήσω αλλά όταν ο άλλος ζει από τουρισμό και από ένα Σαββατοκύριακο θα πει ας το βάλει όπου θέλει..και το συγκεκριμένο πανέμορφο χωριό έχει πολύ κόσμο που περιμένει από το ΣΚ να βγάλει κάποια χρήματα! Ο σεβασμός πάει περίπατο…και να σου πω και το άλλο…Γιατί ο ντόπιος να έχει την ελευθερία να βάζει το μηχανάκι του η το αμάξι του όπου γουστάρει και να μην το βάλω και εγώ όπου μου κάνει κέφι σε λογικά πλαίσια πάντα;\n–Β Ε: Οι ντόπιοι δεν βάζουν τις μηχανές τους πάνω στη σκάλα. Πάντως επειδή πιστεύω ότι εκφράζεις πάνω από το μέσο όρο αυτής της νοοτροπίας, θα ήθελα να ξέρω αν θα έκανες κάτι ανάλογο στο δικό σου χωριό. Σου εύχομαι να είσαι υγιής , να ταξιδεύεις και να παρκάρεις πάντα όπου σε βολεύει!………….»\nΈχω ταξιδέψει αρκετά στην Ελλάδα και στον κόσμο. Ιδιαίτερα στο εξωτερικό η ευγένεια απέναντι στους τουρίστες δεν σημαίνει σε καμία περίπτωση ότι τους γίνονται παραχωρήσεις στη νομιμότητα. Στο εσωτερικό εξαρτάται από το μέρος. Ή σε παίρνει ή δεν σε παίρνει να κάνεις την ίδια παρατυπία σε διαφορετικά μέρη. Κύρια ο ελληνικός εγωισμός διακρίνεται σε παραβατικότητα αντίθετα με τους ξένους, πιο συνεσταλμένους επισκέπτες. Αν τώρα το πιθάρι που έσπασε η κυρία στη Κνωσό παραπατώντας στο μουσείο, συνέβαινε στο Λούβρο, θα γινόταν παγκόσμιο πρωτοσέλιδο. Εμείς τόσα πιθάρια έχουμε , για ένα ακόμα;\nΗ τουριστική αυθαιρεσία ποικίλει από τον όγκο των σκουπιδιών στη καλοκαιρινή θάλασσα και τις ακτές μας, από τη διατάραξη της κοινής ησυχίας, από το κυκλοφοριακό χάος στα οδικά αδύναμα χωριά μας. Π.χ. μια μικρή παραλία στο Κοχύλι φράζει επικίνδυνα ολόκληρο δρόμο, εδώ και χρόνια. Ποτέ κανείς δεν είδε, ότι η προοπτική του καλού τουρισμού, έπρεπε να έχει δημιουργήσει ήδη ένα ασφαλές πάρκινγκ.\nΟι τουρίστες μας έχουν απαιτήσεις παράλογες ή λογικές. Η ανοχή ή η άναρχη αντιμετώπισή τους δεν έχει να κάνει με την αυτοδικία , αλλά με το πως οι αρμόδιοι (Δήμος, Αστυνομία, Λιμενικό , συνεταιρισμοί κλπ) μπορούν να δίνουν λύσεις που βελτιώνουν τη συνολική εικόνα του τόπου μας. Αν συνεχίσουμε έτσι όπως λάχει, δεν θα είμαστε για πολύ καιρό ακόμα καλά…\n(…κόφτει όμως κανέναν;)\nΥΓ.: Όμως επειδή ουδέν κακόν αμιγές καλού, το πανό του ΣΚΥΛΛΙΑ 2015 υπερίπταται της δημοσίευσης!\nΕύβοια: Αντιστεκόμαστε στην αιολική καταστροφή – Ενώνουμε τις τοπικές αντιστάσεις\n«Τα καραΝΤινάτα» – Δείτε τους όρους του διαγωνισμού και δηλώστε συμμετοχή!\nΠαρασκευή σπιτικής μπύρας\nΜε Παρρησία Φ. 315